DACO NU MO IUIDESE DE 

mine aşa cum ma iubește 
Dumnezeu, NU voi Îi CAPADbII sa-l 
IUDOSE De OAMENI, Ci AOAF sa 
mimez adevărata bunatate, 
adevărata iubire, să fiu doar 
interesat, bun din interes, 
generos din interes. DAF AACO 
interesul devine Dumnezeu, 


atunci este singurul interes 


COLE INI. OAUCE DFOȚIL VeŞI)IC: 


Părintele Francisc Doboș 


Împăcarea cu tine însuţi 


m-am ţinut mai serios de sport şi de poezie, că am lăsat 
să treacă ploi în care nu m-am avântat, că nu am mâncat 
mai multă zăpadă şi nu m-am căţărat în copaci. Desigur, 
aici nu se pune scara pe care unchiul Ion al Ghirăului, un 
frate al bunicii maramureşene, a împletit-o ca să ajung 
în casa din mărul văratec în care mă ghiftuiam cu fructe 
şi cărți. Dominând toate bătăliile cu romanii şi nemţii, 
trecând toate ogașurile cu Winnetou a lui Karl May 
ori apărându-i pe Muschetarii lui Dumas. Mă întreb, 
văzându-le depresiile, oare copiii generaţiei ăsteia nu 
sunt trişti că nu au în folderul de memorie astfel de 
provocări, astfel de personaje? Sunt faini şi extratereş- 
trii din Războiul Stelelor, îi iubesc pe cei din Cronicile 
din Narnia a lui C.S Lewis ori personajele lui Tolkien, 
dar oare mai dau ele plusul de curaj ori de bărbăţie să 


" înfrunţi viaţa așa cum este? Reproşez copilului că am 


plecat devreme de acasă, de printr-a V-a, sperând să pot 
recupera timpul cu tata şi mama, şi încă nu fac nimic 
pentru asta, tata plecând, iar mama aşteptându-mă, 
mereu şi mereu. Poate că reverenda mi-e haina misiunii 
cam ca un veston de ofițer. Dar inima mea e deseori 
Acasă din copilărie, pe balcon, în miros de cafea și cu 
ochii la caisul înflorit de sub balcon. 


Mi-ar fi prins bine un preot ca mine când eram 
mic. Nu ştiu, nu trăiesc după scenarii. Sper să fiu de folos 
cât mai multor copii în aflarea păcii de sus şi mântuirea 
sufletelor. Atât. 


REGĂSIREA DE SINE 


„...Căci m-am deprins să fiu mulțumit cu starea în 
care mă găsesc. Stiu să trăiesc smerit 

și Știu să trăiesc în belșug. În totul și pretutindeni 
m-am deprins să fiu sătul și flămând, să fiu în 
belșug și să fiu în lipsă.” 


(Filipeni 4:11-12) 


DESPRE PIERDEREA ŞI 
REGĂSIREA DE SINE 


Aţi avut momente în care v-aţi simţit pierduţi 
vulnerabili, neinc: rezători în dumneavoas- 
tră și în viitor? Cum aţi ut p 

momente, ce v-a ajutat să ăvăr lea 


Părintele Francisc Doboş 


Încep de la versetul biblic: „M-am deprins să fiu 
mulțumit cu starea în care mă găsesc.” Cred că de-aici 
pot să plece împlinirea şi chiar o stare de beatitudine, aș 
îndrăzni să spun. Aceea a Evangheliei. Mă deprind să mă 
obișnuiesc cu graniţele mele, ale sufletului meu, ale por- 
tofelului meu, până la urmă. Asta nu înseamnă că rămân 
lânced, fără aspirații, că nu vreau mai mult. Ba da, dar 
cum? Dorind în primă instanţă veşnicia! Doar că nu mai 
ajung să cer veşnicia de la lucruri și de la oameni, ci doar 
de la Dumnezeu. Iar oamenii nu se mai află în sfera lui 
„ceva”, ci, dimpotrivă, încep să devină „cineva”. Asta mă 
face să nu mai intru în concurenţă cu nimeni. Evident că 
e foarte greu lucrul acesta, că încă rămâne la stadiul unui 
deziderat, pentru că toată viaţa suntem în concurenţă cu 
ceilalţi. Mai puţin cu noi înşine. A fi mulțumit cu starea 
în care mă găsesc înseamnă să realizez cât de binecu- 
vântat sunt, chiar dacă sunt bolnav, chiar dacă am multe 
defecte, chiar dacă uneori sunt măcinat şi de vicii, sus 

e cineva mai mare decât mine care mă iubeşte. Nu mai 
sunt nevoit să duc o luptă sisifică, chiar şi una cu mine 
însumi. Ştiu să trăiesc smerit şi să trăiesc în belşug. 
M-am deprins să fiu sătul şi flămând, să fiu în belşug 
şi să fiu în lipsă. De fapt, aceasta este condiţia omului 
împlinit: atunci când începi să duci lipsă, să treci prin 
calamităţi naturale sau relaţionale, să nu duci lipsă de 
Dumnezeu! Atâta vreme cât există Dumnezeu în viaţa, 
în sufletul meu, în venele mele, pot să am de toate şi 
pot să nu am nimic. Evident, Sfântul Apostol Paul, când 
spune lucrurile acestea, nu se gândeşte la cele materiale. 
Adevărata plinătate şi adevărata fericire vin din relaţia 
cu Dumnezeu, care construieşte orice altă relaţie a vieţii 
mele. | 


Aici intră cel de-al doilea verset, tot din Sfântul 
Apostol Paul, din scrisoarea către Timotei: „Căci 
Dumnezeu nu ne-a dat duhul temerii, ci al puterii şi al 
dragostei şi al înţelepciunii.” 

Motorul vieţii noastre, de cele mai multe ori, este 
frica. Foarte multe dintre deciziile vieţii noastre vin din 
motorul fricii. Asta ce înseamnă? Că nu o să ne mai fie 
frică vreodată? E fals să spunem asta, tuturor ne este 
frică. De fapt, teamă, nu frică. Fac deosebirea între frică şi 
teamă, chiar dacă ele sunt, aparent, sinonime. Frica para- 
lizează. Teama e cea care te face să fii prudent, înţelept, 
să-ţi dai seama de riscuri şi să analizezi bine. O formă de 
prudenţă. Teama, în accepţiune spirituală, e cea care ie 
face să iubeşti. Frica este cea care te face doar să respecii. 
Ai un stăpân, nu ai un Tată. Frica te face să fii slujitor pe 
plantaţia unui stăpân. Teama te face să fii fiu în curtea 
unui tată. lată, asta este marea diferenţă! 


Întotdeauna avem momente în care ne simţim 
pierduţi, poate de mai multe ori pe zi. Asta nu înseamnă 
că trăim doar între pierderile şi vulnerabilitățile noastre. 
A fi vulnerabil nu este un defect! Este o calitate dumne- 

zeiască. Noi încercăm să ne mascăm foarte des vulnera- 
bilitatea. Dar hai să ne amintim puţin, Dumnezeu ce-a 
făcut? S-a întrupat şi-a luat calea Omului! A avut nevoie 
de tot: de lapte, de atingere, de atenţie, de gingăşie, de 
iubire. A devenit vulnerabil. A murit pe cruce! Dar nu a 
rămas acolo, aşa cum spun adesea, ci a înviat! Vulnera- 
bilitate? Să avem grijă de vulnerabilităţile noastre, să nu 
încercăm să le mai mascăm, ascunzând vulnerabilitatea 
şi bătăile inimii noastre în spatele unei inimi de piatră. 

Mult timp am trăit cu neîncrederea că nu suni 
la înălţime, eram oarecum temător de calităţile mele. 
Trăiam o smerenie gheboasă, la limita fricii, mai 
degrabă, una pe care o trăiesc foarte mulţi oameni: 
mi-era frică să nu fiu interpretat greşit, mi-era frică de 
ce-o să zică lumea. Şi ajung să omor omul din mine. lar 
eu, în calitate de preot, am nevoie de a construi neîncetat 
omul din mine, pentru a-i face, la rândul meu, pe oameni 
să regăsească omul din ei. Asta înseamnă, finalmenie, şi 
să devin profet, să-mi asum misiunea. 


Dacă am fost neîncrezător? Da, mulţi ani, probabil 
începând din perioada şcolii: temător că pot să exist, că 
pot să fiu valoros, că am capacităţi intelectuale. Eram 
întotdeauna pe planul doi, dintr-o falsă pudoare şi falsă 
smerenie nu aveam curajul să încalec valul de har, de 
calităţi umane pe care să le pun la treabă. Această teamă 
m-a făcut mult timp să stau în subton. Am fost mulți 
ani, mai ales la începutul Seminarului, de o scrupulozi- 
tate care îmi tăia aripile şi-mi bloca avântul, crezând că, 
dacă sunt matematic din punct de vedere spiritual, sunt 
aşa cum trebuie. Uneori, ăsta este riscul unei impieiriri 
interioare, pentru că nu-mi dezvoltă capacitatea de a 
iubi şi de a mă lăsa iubit. Şi mai departe, să-i pot iubi pe 
oameni, pe Dumnezeu. Eram sclavul regulilor! Cred că 
aceasta este şi menirea unui preot: nu să-i facă pe oameni 
să le fie frică de Dumnezeu, enunţând numai porunci, ci 

lăsându-i să se descopere că sunt iubiţi dincolo de nimic- 
niciile, de păcatele şi de defectele lor. 


Da, am trăit toate aceste frici, toate aceste vulnerabi- 
lităţi, care au crescut în mine, odată cu trecerea timpului. 
Dintre cei care mă cunosc, unii cred despre mine că sunt 
dezinvolt, că poate am un cuvânt de spus. Or, eu nu am 
fost această persoană dezinvoltă până aproape de vârsta 
preoţiei. Nu eram capabil să citesc în biserică, să cânt în 
biserică, să ies în public. Când vedeam microfonul, inima 
mi-o lua la fugă, galopând. Dacă mai vedeam şi-o cameră 
de luat vederi, cu un microfon în faţă, mă pierdeam total. 
Atacuri de panică, ce aveau la bază imaginea despre mine. 
Ce va zice lumea? Ani la rând, nu am avut încredere în 
mine. Treptat, Dumnezeu a dospit altfel în mine. Printr-o 
creativitate care sper şi-mi doresc să nu devină aroganță. 
Printr-o încredere de a începe să pedalez fără să-mi fie 
teamă că o să cad pentru că nu ştiu să merg pe bicicletă. Să 
cad de câteva ori, ca să învăţ să pedalez, să zbor, să patinez, 
să schiez. Dar nu se rezumă aceasta doar la hobbyuri, ci este 
aplicabilă şi între oameni, şi cu Dumnezeu. Mulţumesc 
lui Dumnezeu pentru această creştere, care nu ar fi avut 
loc şi fără aportul meu, fără a deschide şi eu ochii față de 
viață. Dumnezeu face întotdeauna partea Lui, pentru toți. 
Noi avem nevoie să ajungem nu doar la stadiul dezvoltării 
de sine — această idolatrie oarecum modernă: dezvoltare 
de sine. Eu nu mă dezvolt doar de la mine însumi, ci doar 
în şi prin relaţie. Evident, în relaţiile noastre omenești. 
Dar acestea au la bază „relaţia” prin excelenţă. Să şiiu 
care-mi sunt rădăcinile din Cer. Relaţia cu Dumnezeu. 


Împăcarea cu tine însuți 


Părintele Constantin Necula 


Nu pot vorbi despre vulnerabilităţile mele la 
trecut. Sunt om. Viu, -sper. Dar nu sunt neîncrezător 
în viitor, pentru că ştiu că Dumnezeul nostru este şi 
Dumnezeul Istoriei, nu doar al inimii mele. Desigur că 
am momente de derută. Mi-a fost greu să mă lepăd de 
dorinţa de a face bani şi carieră cu orice preţ şi mi-a fost 
greu să caut să fiu serios în muncă. Am și greşit, des, 
din perspectiva asumării cu responsabilitate maximă a 
preoţiei. Am încercat de fiecare dată să îmi cer iertare 
de la Dumnezeu şi să caut să merg mai departe. Nu-mi 
plâng de milă. Dar sunt gata să plâng cu milă pentru toţi 
care mărturisesc neputinţa lor. Mi-a fost foarte greu la 
primele spovedanii ale muribunzilor ori la clipele de 
despărţire de oameni pe care, deseori, i-am văzut atunci 
pentru prima dată. Oamenii au tendinţa de a te arunca 
la gunoi ca preot pentru orice greşeală. Nu îţi cunosc 
nici efortul şi nici greutatea prin care încerci. Dintr-o 
situaţie în care nu te-ai dorit niciodată sau ai ajuns în 
ea luat de val. Greşeala cea mai mare este că uneori 
tu îi socoteşti pe oameni ca tine, avântaţi. Pe când ei 
trăiesc viaţa lor, şi nu viaţa ta. Și uneori intervii acolo, 
în intimitatea lor şi o răneșşti. E groaznic să constaţi că 
ai greşit la acest nivel. Şi-ţi meriţi înjurătura, jignirea 
ori scuipatul pe obraz şi pe toată munca ta. Te ridici 
sau nu, te aduni cum poţi, pentru că ai misiunea de a 
fi pe mai departe gata în cele pe care ţi le cere slujba. 
Laşi în spate tot şi te aduni. De aici nevoia de duhovnic, 
de prieten-duhovnic în care să te odihneşti. Cel mai 
greu este să te aşezi în Taina Liturghiei când te ştii cum 
eşti. Departe de modelul Trupului Sfânt care se frânge 
pentru tine și mântuirea ta. Nu ai, ca preot, alternativă 
decât pocăinţa, ruşinea, iertarea ta pe care o cauţi ca o 
dragoste din care ai gustat şi apoi... ai ratat împlinirea. 

Şi asta nu se întâmplă o dată. De aceea am spus mereu 
că a fi preot e şi o chestiune de caracter. Nu, nu de 
nesimţire la greşelile care le faci, ferească Dumnezeu. 
Un preot asfaltat de nesimţire este un om terminat. 
Ţi-e imposibil să trăieşti sau, mă rog, mi-e imposibil 
să trăiesc aşa. Sunt episoade în viaţa personală sau 
pastorală în care responsabilitatea este bruiată de 
neputinţa de a te vedea corecti. 


Momente grele sunt fără îndoială în viaţa fiecăruia 
dintre noi. Pe mine mereu mă mustră conştiinţa pentru 
depărtările ne-voite de linia preoţiei. Pentru că există 
exigenţe pe care nici măcar acum nu le intuiam și nici 
acum nu le intuiesc deplin în trăirea preoţiei. Nu mai 
zic pentru cele voite. Aici alerg la iertare. Şansa mea? 
Duhovnicul, slujirea şi forţa pe care am învăţat să o 
cresc din rugăciunea particulară. Iubesc Psaltirea ca 
pe o Cântare din Cer. Iar când obosesc efectiv, caut să 
mă odihnesc. Mă regăsesc scriind, citind, rugându-mă. 
Uneori, încercând să nu mai scriu. Tăindu-mi din 
oboseală prin odihna fizică, pur şi simplu. În timp, a 
devenit un program de viaţă întreg efortul acesta. Mi-a 
revelat, cu ani în urmă, Părintele Teofil de la Pângăraţi — 
îmi pare că a trecut o veşnicie de atunci, Dumnezeu să-i 
odihnească sufletul — un adevăr fundamental: un preot 
este asemenea unui chirurg. Nu are voie să trăiască nici 
măcar binele în exces. Cumpătarea vine din miezul irăirii 
sale. Aşa am învăţat în prima mea vacanţă din facultate 
şi am căutat să fie aşa şi viaţa mea. Dar am greşit uneori. 
A teţine departe de păcat şi exces nu înseamnă că uneori 
nu te trânteşte de pământ. Cred însă că toate acestea 
m-au ajutat să mă vindec de orbire. Cum spune orbul 
când îl întreabă Domnul: „Ce voieşti?” „Doamne, dă-mi 
să văd!” Şi ştiu ce a simţit că şi mie mi-a dat să văd. Şi 
să mă văd, vai mie. Refacerea este însă tot în Hristos. 
În comuniunea cu Dumnezeu-Tatăl şi Dumnezeu-Fiul 

şi Dumnezeu-Duhul Sfânt. Dumnezeu nu e alternativă, 
ci Cale, Adevăr şi Viaţă. 


Dar ce înseamnă de fapt regasirea de sine? 
Este nevoie să ne pierdem pentru a ne găsi? 
Este vorba de liniște și pace interioară, 
despre a fi mulțumit de cine ești și de ce ai? 
Sau este vorba despre a găsi și a deveni cea 
mai bună variantă a noastră? 


Părintele Francisc Doboş 


Cum ajungem la regăsirea de sine? Având curajul 
să ascultăm de El, şi nu doar de noi. Aici îmi vine în 
minte episodul din Evanghelie, când Cristos l-a întâlnit 
pe Simon Petru. Acesta nu prinsese nimic, era cu barca 
goală. Era pescar, ştia bine meseria, dar s-a întors după 
o noapte de pescuii fără să prindă nimic. S-a regăsit pe 
sine doar când L-a ascultat pe Cristos. 

Pentru mine, în calitate de om simplu, până să-L 
ascult pe Dumnezeu şi să-mi dau seama că este EI, că 
îmi poate vorbi prin oameni, mă lovesc de judecată şi 
prejudecată. Şi mă pun în situaţia lui Petru, a cărui 
meserie era de pescar. Vine unul, Isus, care era fiul 
Mariei şi al tâmplarului Iosif, şi îi vorbeşte, îi predică. 
De fapt, l-a pregătit să înţeleagă că barca lui e goală, 
că viaţa lui e goală. Că nu a pescuit relaţie, bunătate, 
sens şi se regăseşte gol. Toate astea pentru ca, mai 
apoi, regăsirea de sine să vină relaţională, atunci 

Nu ai loc unde sa-ţi creşti 
iubirea atunci când eşti o salină 
de indiferență. E dificil să creşti 


CANA UCIzI Orice NaAeIAe în 


tine. Și orice rasarit îl grapeşti 


cgtre apus. CA ȘI CUM NU OF Mai 
COANA MIEZUL Ge TOC OI ziiel, CO 

și cum viața este J0ar o COQJO 
de interese. Or, miezul vieții e 
tocmai darul ei. Evitarea urii 
face parte din construcția vieții 
creştine, autentice. 


Părintele Constantin Necula 

când Îi dai voie lui Dumnezeu să te înveţe viaţa. Cu 
condiţia să asculți pe Dumnezeu, și nu doar de propriile 
sentimente sau simţăminte. Să-L asculţi pe Dumnezeu 
inseamnă să-L asculţi pe Dumnezeu când te pune în 
criză. Când pune degetul pe rană şi zice că viaţa ta este 
goală. Când te învaţă Dumnezeu să pescuieşti? Tocmai 
atunci când nu se pescuieşte, în timpul zilei. Acesta este 
unul dintre episoadele revelatoare din Evanghelii, când 
Cristos îi cheamă pe discipoli nu doar să fie păstori, El 
definindu-se: „Eu sunt păstorul cel bun!” Îi cheamă să 
fie pescari. De azi înainte, Petru nici nu mai e interesat 
de peştele care i-a umplut barca. Regăsirea de sine nu 
mai este atunci când descoperim plinătatea vieţii, a 
bunurilor, a sănătăţii, ci când Îl descoperim pe Cel care 
este Izvorul acestora, adică pe Dumnezeu. Atunci ne 


regăsim pe noi, când ne lăsăm descoperiţi de Dumnezeu 


în lipsurile noastre, în vulnerabilităţile noastre. 


Locul omului nu este în marea agitaţiei, în apele 
învolburate. Peștele trăieşte în apă, omul nu, poate doar 
înoată. lar marea, biblic vorbind, este simbolul abisului, 
al pierzaniei. Noi toţi suntem chemaţi — nu doar preoţii 
— să devenim pescari de oameni. Nu pentru a prinde 
pe om viu, ci să devenim pescari de oameni, pentru a le 
(re)da oamenilor frumuseţea şi bunătatea: Când omul 
se redescoperă pe sine, nu este doar o lucrare cu el, este 
O lucrare cu Dumnezeu. Nu este doar descoperire de 
sine sau dezvoltare personală, este îndumnezeire. 


Ne pierdem adesea, dacă nu mereu! Şi nu doar pe 
NOI, Ci şi răbdarea, cumpătul, încrederea, iubirea, speranţa. 
Avem nevoie întotdeauna să conştientizăm că suntem 
in barca Celui care nu ne lasă să ne scufundăm. Sau că 
suntem în braţele unui Dumnezeu Care, dincolo de nepu- 
tinţele noastre, ne face să inspirăm duh de viaţă. Nu este 
doar o tehnică liniştea interioară, nu este vorba doar de o 
rețetă spirituală, cu Dumnezeu, sau relaţională, între noi. 

Nu-i pe bază de tehnică, ci e pe bază de încredere vulnera- 
bilă. Un copil care are nevoie de tot nu stă cu frâna trasă 
pentru că există mereu un potenţial pericol. El primeşte: 
lapte matern, atenţie, gingăşie. Chiar şi atunci când nu le 
primeşte, e în dispoziţia de a le primi. O spun adesea: „Nu 
ştim să primim!” Noi câştigăm totul, ne plătim lucrurile 
sau relaţiile. Ca să învăţăm să primim, avem nevoie de 
relaţia profundă şi adevărată cu Dumnezeu. Tocmai 
pentru că primim, învăţăm să dăruim cu adevărat. Nu mai 
este vorba să devenim versiunea noastră îmbunătăţită sau 
să recurgem la îmbunătăţiri, la adăugiri. La proceduri 
estetice de facelift pentru viaţa noastră. Frumuseţea per- 
soanelor cu chipul brăzdat de har, ridurile care de foarte 
multe ori arată că am râs sau că am zâmbit foarte mult. 
Ridurile arată perfecţiune! Tenul perfect întins poate 
arăta o lipsă relaţională şi o preocupare exclusivă de sine. 


Regăsim în Sfânta Scriptură multe episoade de 


care ne-am scandaliza. De exemplu, în Cartea Profetului 
Ieremia, spunem noi, este cuvântul lui Dumnezeu: 
„Blestemat este omul care se încrede în om. Are 
de-a face Dumnezeu cu toate blestemele pe care ni le 
aruncăm noi unii altora? Nimic mai fals! La ce se referă 
blestemul acesta, omul care se încrede în om? Am putea 
să ne păcălim uşor și să spunem: „E, uite, vezi? Aveam 
dreptate să nu mă încred în oameni, pentru că oamenii 
sunt răi.” Dar nu despre această încredere este vorba, 
viaţa nu este posibilă fără încredere unii în alţii. Nu 
putem să ne privim, întotdeauna, cu suspiciune. Altfel, 
nu ne-am mai duce la niciun restaurant să mâncăm, 
că nu ştim ce ni se serveşte. „Blestemat omul care se 


încrede în om” se referă la ce spuneam mai devreme: 


omul ajunge la depresie şi la sinucidere peniru că s-a 
încrezut atât de mult în om, încât a făcut din el un idol 
şi nu a mai avut loc de Dumnezeu, toiul s-a rezumat 
la om. Astfel că, atunci când ceilalţi oameni greşesc, 

eu nu mai văd sensul vieţii. Scriptura spune mai apoi: 
„Binecuvântai este omul care se încrede în Domnul!” 
Omul care are dimensiunea veşniciei, a Cerului de 
deasupra şi a Cerului care îi coboară în suilet poate să 
aibă azi totul şi mâine nimic. Nu spun că este uşor, dar 
Dumnezeu nu-i va lipsi, chiar dacă totul se distruge în 
jur, chiar dacă pacea pe pământ e atât de precară, cu 
toate conflictele din trecut şi cele actuale — mai deparie 
sau din proximitatea geografică, confliciele noastre 
relaţionale, mărunte, care ne erodează din interior. 
Regăsirea vine când mă las pescuit. Dumnezeu, pentru 
a mă pescui spre fericire, nu trimite doar îngeri din Cer. 
Sau îi trimite, dar fără aripi, cu carne. Trimite oameni 
asemenea mie, la fel de greşitori ca mine, poate, uneori, 
mai greşitori decât mine, mai păcătoşi decât mine, dar 
care au un cuvânt sau o prezenţă profetică. Însă, pentru 
a-i putea observa, pentru a le putea da credit, am nevoie 
de o convertire interioară, de un examen oftalmologic 
spiritual care să mă facă să văd când Dumnezeu irece în 
carnea unui om şi doreşte să mă-ntâlnească, să mă in- 
terpeleze, să mă pună-n criză, aşa încât eu să mă ridic. 
„Ridică-te, ia-ţi patul şi umblă!” — asta îi spune Cristos 
celui paralizat. Nu-i zice: „Ridică-te şi umblă!, ci 
„Ridică-te, ia-ţi patul şi umblă!”, adică ia-ţi şi instru- 
mentul suferinţei, adu-ţi aminte! Este impresionant 
cum face Dumnezeu o minune. Când te gândeşii: „Am 
stat o viaţă pe patul ăla paralizat, vreau să scap de el.”, 
Cristos spune: „Acuma, vindecat, ridică-te, ia-ți patul 
şi umblă!” Memoria suferinţei nu o vom uita, nu vom 
uita răul, dar îl vom mântui prin vindecarea şi prin 
învierea noastră. Depinde de direcţia în care mă duc eu. 
Dacă mă îndepărtez de soare, voi vedea mereu umbra 
în faţă şi mă va deranja. Dacă mă îndrept spre soare, 


spre viaţă, spre lumină, umbra va fi întotdeauna în 


spatele meu. Nu va lipsi, va exista. Dacă mă îndepărtez 
de esenţă, de iubire, de iertare, voi avea umbra în faţa 

mea, pentru că soarele, sensul, iubirea mă vor lumina 
din spate. Dar şi în asta este o parte bună. Pentru că voi 
avea puterea, la un moment dat, să spun: „Hei, încotro 
mergi?” Pe drumul meu vor mai fi persoane, Dumnezeu 
va trimite îngerii lui de carne, ca să mă atenţioneze. De 
ce să nu fie şi acest instrument, aceste cuvinte, pentru 
multe persoane care citesc aceste rânduri, acea trezire 
spirituală? Fără să mă-ncare de aroganță, să poi realiza 
că Dumnezeu poate trimite mesajul lui şi prin cuvintele 
mele: „Încotro mergi?” — Quo vadis, Domine? 


Părintele Constantin Necula 


Regăsirea de sine? E o aventură pe care poţi să 
o transformi în pelerinaj — cu valoare spirituală — sau 
într-o simplă plimbare turistică, adică în care cheltui 
tot ce ai acumulat, pentru doar câteva clipe de trăire. 
Uneori, numai un şoc te poate aduce înapoi pe țărm din 
furtuna pe care tot tu, neatent sau prea încrezător, al 
stârnit-o. Multe dintre părăsirile de sine le avem din 
aceea că ne credem prea siguri pe sine. Eu aici greşesc 
mai mereu. Sunt convins că nu cad şi, când colo, mă 
prăbuşesc cumplit. Dar alerg la spovedanie sau caut 
împăcarea cu cel rănit de neatenţia mea, de nebunia 
mea orgolioasă. Uneori, nu merge aşa. Şi intru în mine, 
mă aricesc sistemic în încercarea de a nu mai greşi, dea 
nu mai repeta tâmpeniile în care mi-am rănit sufletul. E 
greu? De fiecare dată. Dar de fiecare dată este acolo El, 
Dăruitorul în fond al regăsirii de sine. Dificil, desigur. 
Uneori, destabilizator de dificil. De aici nevoia de a nu îi 
singur când trăieşii dramele descoperirii de sine. Şi ale 
slăbiciunilor tale. Ucigătoare de suflet, câteodată. 

Regăsirea de sine, oricât am vrea să îi dăm 
conţinut, rămâne un concept. Zbaterea începe atunci 
când refuzi să mai dai vina pe altcineva pentru greşeli, 
cădere, neputinţă şi neatenţie. Când nu mai admiţi că 
tot cosmosul e un complot la decăderea ta, ci tu, tu 
cu orgoliul şi neatenţia ta. E cea dintâi aflare de sens. 
Să te afli pe sine, să îţi înţelegi neputinţa de a rămâne 
unde te aflai, în liniște, în cuminţenia cu Dumnezeu. Ca 
preot, este greu şi pentru că simţi cum se scurge preoţia 
din tine. Te descompui. Şi de aici greutatea revenirii, 
reașezării sau luptei cu tine şi cu tot ce înseamnă 
căderea. Dureros? Sigur da. Cei din afară te privesc şi 
cred că nu e nimic să te mişte. Să te pună în genunchi. 
Numai tu ştii lupta ta. E sesizabilă uneori. Alteori, de 
pe tuşă ţi se strigă: „Nu mai eşti preot, nenorocitule!” 
ȘI tu simţi că aşa este. Că nu e nevoie de vreo hotărâre 
care să suspende puterea preoţiei din tine. Eşti o simplă 
cârpă de care s-au şters toate şi nu mai foloseşti. Soluţia 
leşirii din punga de păcat este numai forţa duhovni- 
cului şi intuiţia sa asupra acestei răni. Nu vorbesc în 
necunoştinţă de cauză. Și pe o latură, şi pe alta este 
greu. Regăsirea de sine nu se poate trăi singur. Ci numai 
cu ajutor real. Nu primeşti mereu iertarea celor cărora 
le-ai greşit. De unde părerea continuă de rău în care pot 
să nu creadă, dar tu, tu trebuie să crezi în părerea ta de 
rău. De foarte rău. 


Nu ne dăm seama că ne-am regăsit. Putem bănui, 
putem spera. Putem aştepta să se coacă iertarea noasiră, 
dar nu putem grăbi nimic. E un proces îndelungat, 
pare infinit câte o dată. Şi te temi de excluderea ta, 
de expunerea ta prin judecata lumii, oricât ar fi ea de 
redusă ca „public”. Îmi văd deseori viața ameninţată, 
munca hulită, greșeala hiperbolizată. E o stare care 
te urmează oriunde ai fi. Şi la asta se adaugă şi 
graba mea, proverbială în copilărie, de a face prostii. 

Sper, din toată inima sper, să am timpul necesar să mă 
adun, ca să le pocăiesc. Am fost convins că, odată cu 
trecerea timpului, multe dintre experiențe mă vor ajuta 
să fiu mai vigilent, mai atent, mai realist. Uneori, nu e 
aşa simplu. Am rănit oameni şi mi-e mereu ruşine. Caut 
să fiu mai atent şi să-mi recâştig cuminţenia de care am 
nevoie ca să pot lucra, să mă pot ruga şi să pot ajuta 
cât mai mult. Dumnezeu mi-a dovedit că pentru a drege 
lucrurile prost făcute e nevoie de multă energie, răbdare 
şi de iertarea celorlalţi. Care nu au nicio obligaţie să 
mi-o dăruiască. 

De aceea zic că nu ne dăm seama când ne 
regăsim. Abia ne dăm seama când ne pierdem. Când 
ispitim sau suntem ispitiţi. Sensul adânc al vieții este ce 
trăim în prima secundă după plecare, ca să zic aşa. Am 
descoperii în perioada pandemiei — cu un prea mare 
preţ — că oamenii nu mai ţin cont de liniştea vieţii. Că 
pot ucide din cuvinte, din porniri, din răutăți inutile. 
Acolo, în saloanele care sunt anticameră, uneori, 
A.T.I.-ului, nu ne-am făcut mai buni dacă nu am lucrat 
la asta până acolo. Acolo doar am descoperii sau nu 
bunătatea altora. Regăsind bunătatea lor, am descoperit 
propria bunătate. Sau nu. Nu există cea mai bună 
variantă a noastră. Oricum, alta nu avem. Suntem noi 
cu viii şi morţii în venele noastre. Ceea ce ne poate ajuta 
este „lipitul” de Hristos, să ne ţinem tari de pulpana 
hainei Sale, asemeni femeii cu scurgerea de sânge. ȘI 
să-I recunoaştem vindecarea pe care ne-o dăruieşte. 

A te regăsi înseamnă a sta dinaintea Lui știind 
că tu eşti greșeala şi propria ta osândă şi că inimil 
tale nu-i poate fi bine nicăieri altundeva decât cu El. 
De aici adevărul cântării Heruvicului din Dumneze- 
iasca Liturghie: „Toată grija cea lumească acum să o 
lepădăm...” 

Părintele Francisc Doboş 


Să facă cu iubire tot ceea ce fac zilnic. Atunci când 
te trezeşii dimineaţa, care sunt lucrurile pe care le faci? 
Motivația să fie aceea care să conteze, chiar dacă eşti în 
întuneric şi-n lipsă de sens, să dai profunzime fiecărui 
gesi: când faci cafeaua, când îţi trezeşti copilul ca să 
meargă la şcoală, când găteşti sau când tu, tată de familie, 
mergi la un serviciu care te pune în criză, la o sclavie de 
lux, căreia nu-i mai găseşti sensul. Să facem toate cu o 
profunzime de neimaginat, să dăm greutate sau să dăm 
cer plictiselilor noastre, să dăm suflu de viaţă gâfâielilor 
noastre relaţionale. De aceea spun: nu trebuie să facem 
alte lucruri decât cele pe care le facem în mod obişnuit, 
nu trebuie să fugim de noi! Chiar dacă avem nevoie de o 
pauză, chiar dacă mergem într-un pelerinaj — aşa cum 
pentru oamenii care mizează pe dezvoltarea personală 
e imperios necesar să ajungă în Bali. Un credincios are 
nevoie de un pelerinaj, fie în Ţara Sfântă, fie la Lourdes, 
la Fatima, la Santiago de Compostela. Avem nevoie de 

un drum care ne aşază în noi înşine, pentru a sta cu noi 
înşine. Oamenii se întorc din pelerinaje transformați. 


Revenind la prima idee, atunci când mă trezesc, să 
fiu conştient de ceea ce fac. Să devin conştient de propria 
mea prezenţă, să nu mai intru pe pilot automat, riscând 
să nu mai preţuiesc aromele, atingerile, senzațiile. Şi să 
caut doar senzaţionalul. Trebuie să-ţi fii prezent. De cele 
mai multe ori, noi nu ne suntem prezenţi, considerăm 
că prezentul nostru e întotdeauna mâine şi ajungem 
să-l lansăm, ca pe o undiţă, întotdeauna viaţa-i mâine, 
e poimâine. Şi o pierdem de fiecare dată când o căutăm 
doar mâine. Asta nu înseamnă să nu avem proiecţii, să 
nu avem visuri, să nu avem o viziune mai amplă, dar 
niciodată să nu delegăm zilei de mâine prezentul de azi. 


O să dau exemplul meu. După ultima perioadă de 
studii, la Roma, prin 2011, ajunsesem la o formă fizică 
bine rotunjită, Mai multe kilograme care nu prea-și aveau 
locul şi care îngreunau nu doar mintea, ci şi sufletul. Aşa 
că m-am apucat de sport. Am mâncat mai puţin, am făcut 
mai mult sport, pe cont propriu. Cu toate acestea, slăbind 
vreo 14 kilograme, nu mi-am dat seama că devenisem 
foarte palid. Era un dezechilibru. Apoi mi-am luat un 
antrenor personal. Dau exemplul acesta, care pe plan 
spiritual funcţionează precum duhovnicul: mă confrunt 
cu cineva care ştie să spună: „Asta da, asta nu! Asta te 
ajută, asta te favorizează!” Mişcarea pe care tu o faci 
să fie văzută de cineva avizat, care îţi poate spune: „Nu 
este corect!” Dacă mă învăţ să fac aşa, incorect, dăunez 
trupului meu. La fel e şi la biserică, cu rugăciunile, dacă 
nu mă las văzut de cineva din afară, risc să dăunez, 
prin „sala” mea spirituală, sufletului meu, relaţiei mele 
cu Dumnezeu şi cu oamenii. Pot deveni habotnic. De 
aceea, pun pe planul spiritual imaginea antrenorului 
personal. Până şi Simona Halep are nevoie de antrenor. 
Orice sportiv de performanţă are un antrenor. Lot aşa, 

sa fim vulnerabili. De fapt, asta 
e conditia umana: eu sunt 
vulnerabil pentru că nu sunt 


suficient singur. Avem nevoie unii 


de alții, avem nevoie de iubire pe 
care nu ne-o putem da singuri. 
Trebuie sa mă iubesc pe mine 
CA sa Îl pot iubi pe celălalt. Viaţa 


“lecăruila dintre noi nu are sens 


dacă nu trăiesc o iubire pe care. 
O primesc. Nu pe care o pretind. 


Părintele Francisc Dobos 


o, 

ar fi greşit ca, în relaţia cu Dumnezeu, să fiu mulţumit de 
aroganţa spirituală de a mă descurca eu singur, fără a îl 
pus în criză de întrebările duhovnicului meu. Duhovnicul 
poate să-mi fie şi un prieten, nu trebuie să aibă neapărat 
calitate oficială. Poate fi chiar şi duşmanul meu, care mă 
provoacă, îmi spune adevărul în faţă, trântindu-mi-l în 
ochi. lar eu să am capacitatea să poi vedea dincolo de 
gestul violent al dușmanului, să pot vedea adevărul din 
spatele gestului. De aceea, avem nevoie de călăuzire, de 
îndrumare, de duhovnic. Biblia nu funcţionează de la 
sine. Putem trata Biblia în mod superstiţios, mecanic, 
dar Biblia funcţionează comunitar. O putem trăi şi citi 
acasă, dar ea ne formează în comunitate şi în comuniune. 
Ne rugăm către Tatăl nostru, nu către Tatăl meu. 

În ceea ce îi priveşte pe atei, nu-mi place să dau 
sfaturi. Prefer să invit la cină, la prânz. Prezenţa şi 
umanitatea sunt calea lui Dumnezeu. Nimeni n-are 
nevoie de sfaturi dacă nu ţi le cere. Tocmai de aceea, 
nu dau sfaturi, nu dau reţete, nu spun vreunui ateu că 
e pe calea greşită. De ce aş face-o? Dacă va ajunge la 
un moment dat la credinţă, va fi descoperirea lui, nu 
impunerea mea. Dacă stilul meu de a trăi va trezi în el o 
criză, o curiozitate, va fi foarte bine pentru mine. Poate 
să devină momentul începutului unui dialog. Despre 
cum văd lumea, despre cum trăiesc! Dacă nu se întâmplă 
întâlnirea aceasta, nu mă voi apuca niciodată să dau 
sfaturi sau să ţin morală unui agnostic sau unui ateu. 
Nu ar fi respectuos din partea mea, nu folosesc la nimic 
disputele. Un om credincios nu are nevoie de o discuţie 
în contradictoriu cu un ateu. Un om credincios ajunge să 
se „certe” cu aieul atunci când nu este sigur de credinţa 
lui. Îi este teamă că discuţia cu ateul îl va pune în criză. 
Pentru un credincios, disputa cu un ateu nu poate să 


manifeste decât frica credinciosului. Atunci când cred cu: 


adevărat, nu voi încerca să îl introduc prin raționamente 

pe Dumnezeu în mintea unui om care nu vrea să creadă. 
De ce aş face aşa ceva? Tocmai de aceea am spus că unui 
agnostic sau unui ateu nu îi dau sfaturi. Doar le gătesc! Şi 
nu e vorba doar despre mâncare, ci de „gătitul” umanităţii 
mele, al smereniei mele. Să mă las mitraliat de întrebă- 
rile şi, de multe ori, de provocările unui ateu. Care, în 
fond, manifestă şi setea lui de infinit. Sau, de fapt, atunci 
când un ateu mitraliază un creştin cu raționamente sau 
cu misiunea de a face discipoli printre creştini — proze- 
litism ateu —, asta manifestă iarăşi o nesiguranţă. Dacă 
eşti ateu asumat până la capăt, nici nu-ţi baţi capul cu cei 
care cred în Dumnezeu. Eşti şi gata. Dar şi aici, în aceste 
zbateri şi dezbateri ale ateului, cât şi ale credinciosului 
nesigur pe el se reflectă grav nevoia noastră de stabili- 
tate şi de veşnicie. De aceea spun, calea lui Dumnezeu 
este umanitatea noastră. De ce să mă adresez minţii unui 
ateu când eu pot doar să-i fiu prezent, să fiu uman, să nu 
incerc să conving de absolut nimic, ci să fiu, pur şi simplu 
uman. Și smerit. 


a 


Părintele Constantin Necula 


Îi încurajez, în primul rând, să nu își piardă 
nădejdea. Şi asta presupune că înţeleg, deseori, că, dincolo 
de cuvinte, au nevoie de gesturi și „galerie” substanţială. 
Când am început munca în ajutorul celor cu dependențe 
de alcool, credeam că e uşor. Zici acolo o rugăciune, îi 
ajuţi să vadă că au o problemă şi gata, baţi palma cu ei. 
De unde? O muncă imensă, filigran de răbdare lângă 
filigran de răbdare, cusătură lângă cusătură, rană lângă 
rană. E incredibil cât rău poate face dependenţa de orice 
rău, câtă vreme nu încerci să o tratezi cum se cade. Am 
descoperit că nu e simplu, că de fiecare dată ai nevoie 
de cineva care să lucreze profesionist cu tine, să înveţi 


113 


Părintele Francisc Doboş şi Părintele Constantin Necula 


'din mers şi să dăruieşti încredere oamenilor. Apoi, am 
descoperit că sunt răni ale lor care ie virusează, trec în 
propria ta existenţă, cu insinuarea unei otrăvi. Vrei să 
ai grijă şi te înfunzi într-o baltă de neconcordanţă. Tu 
întinzi o mână şi ţi se rupe sufletul cu mâna întinsă. 
Eşti gata să rişti liniştea ta, ceilalţi se liniştesc cumva şi 
apoi se întorc, ca şi cum ai fi vânat în propria lor viaţă. 
Te adânceşti în amar. Şi nu ştii dacă poţi să o iei de la 
capăt. Vine Liturghia, singurul proces metaatomic care 
salvează astfel de realităţi în care te scufunzi. Credeţi 
că oamenii ştiu cum este asta? Unii da, alții ba. Tu îi 
trăieşti însingurarea, când ai greşit, trăieşti greșeala şi te 
aşezi la picioarele Domnului Hristos. E, poate, ciudat ce 
scriu pentru oamenii-soft care chiar cred că e uşor şi că 
popa cântă la botez şi la mort la fel. Nu e deloc așa. 


Când oamenii îşi pierd busola, ai obligaţia că rescrii 
cu ei harta. Să redesenezi locurile prin care pot trece prin 
vadul de îngheţ al lumii. Menirea fiecăruia este darul lui 
Dumnezeu şi, pentru înţelegerea propriei meniri, fiecare 
om are nevoie să gândească şi să asculte în ce mod viaţa 
sa se aşază pe ceea ce-şi doreşte. Poţi să-ţi doreşti să fii 
traducător din chineză, dar tu să nu faci niciun efort să 
înveţi limba aceasta, care mie mi se pare infinită. E cutre- 
murător să constaţi că nu ai luat-o pe versantul corect în 
descoperirea vocației tale. Dacă ai lângă tine oameni de 
curaj — părinţii, profesorii, duhovnicul —, e oarecum mai 
uşor. Singur, de cele mai multe ori, e imposibil. De unde 
nevoia, descoperită de mine prea târziu parcă, de a avea 
duhovnic. De a colabora cu el, când inima ta este cât un 
purice sau când sufletul tău umple lumea. E interesant 
în ce mod un om echilibrat te poate aduce mereu cu 
picioarele pe pământ. Cum şi în ce fel poate schimba el 
lumea din jurul tău cu tine în ea, nu împotriva ia, ci CU 
tine. A reduce tot efortul de recuperare spirituală doar ia 
lectura Bibliei nu pare o soluţie, sau nu una pe termen 

lung. După ce am constatat că Biblia are mai multe feluri 
de a fi citită, am constatat că încăpăţânarea de a face din 
ea un soi de manual bun pentru toate crizele este supusă 
eşuării. Se poate pierde inclusiv prezenţa lui Dumnezeu, 
alergându-L cu Biblia în mână prin labirintul propriului 
interes. E dificil tare să afli mereu din literă rădăcina de 
Duh. Dar dacă aduci mereu Duhul în ajutor, invocând 
şi muncind la aflarea Lui, lucrurile se schimbă. Prind 
viaţă, să spunem așa. E valabil şi în vieţile celor care nu 
cred în Dumnezeu sau Îl reduc la ceea ce cred ei, cei din 
urmă fiind, după mine, mai atei decât ateii. Şi ei trec 
dinaintea lui Dumnezeu asemenea celor care se laudă 
că sunt credincioşi. Când sufletul lor, care, uneori, nici 
nu cred că există, se tulbură şi se apropie de supărări 
pe care le definesc în fel şi chip — depresie, anxietate —, 
atunci au nevoie de suport, uman şi medicamentos. În 
căutarea lor, cel mai des dau peste un medic sau coleg 
de salon — ca să nu lungesc povestea —, care e împăcat cu 
Dumnezeu la modul cel mai simplu al expresiei. Am aflat 
de la un prieten psihiatru că partea aceasta din terapie 
pare că face parte din ironiile fine ale lui Dumnezeu. Am 
văzut des şi oameni credincioşi pe care i-au ajutat proie- 
sional şi profesionist oameni atei, rupți de spiritual. Aud 
des câte unul zicând că „de-acum e chit” cu Dumnezeu. 
Unii fac din profesionalismul lor crez şi ţintă. Ţine până 
la un timp. Eu îi tot întreb: ce este un profesionist după 
pensionare? Un fost profesionist? Dacă la profesionali- 
zare adaugă şi credinţă şi cultivă şi nădejdea, lucrurile 
se schimbă. De fiecare dată, îi rog să se privească atent 
în adâncul sufletului sau egoului lor şi să caute ce anume 
îi ţine în viaţă. Ce este viaţa pentru ei? E suficient ce fac 
sau e nevoie de mai mult? Care e limita de la care își sunt 
lor înşişi insuficienţi? Oboseala de sine, greul recuperării 
lucrurilor pierdute pe parcursul efortului de a se impune 
profesional, greaua încercare de a se menţine în top ori 
de a evita îmbătrânirea, nevoia împlinirii în căsătorie sau 

în copii pe care nu-i mai pot avea sunt noduri fiinţiale 
dificile, talere de mare greutate în încercarea echilibrării 
vieților proprii. Ajung des să se plângă prietenilor şi să ne 
facem prieteni. Nu vorbim despre Dumnezeu ci despre 
ei. În fond, logoterapia este o formă corectă, luminoasă 
de psihoterapie. 


-au pierdut pe Dumnezeu 
miti « i de sine sau de viaţa lor, 
sul să le aducă şi regasirea 


Părintele Francisc Doboş 


Mă gândesc la „Parabola fiului risipitor”, care 
de fapt, Aa parabola tatălui milostiv. Acolo mai este 
implicat şi fiul cel mare, sclavul de pe plantaţia tatălui. 
Mulţi se regăsesc în poziţia fiului risipitor. Când ne 
îndepărtăm de Dumnezeu, cerem moşienirea. Apoi 
singuri, fără EL, ajungem la fundul sacului, ni se termină 
sensul, viaţa, bucuria, substanţele, resursele de inimă, de 
iubire. Nu doar alea din buzunar. Acesta este începutul 

mântuirii, momentul de adevăr, când nu am pescuit 
nimic. În momentul acela renunțăm la orgoliu şi avem 
ccnteaul: să ne întoarcem acasă şi să spunem: „Imi pare 


rău!” Regăsirea de sine are loc când Îl regăsim pe. 


Dumnezeu. Nu există regăsire de sine fără regăsirea lui 
Dumnezeu. E ca şi cum ne întoarcem în aceeaşi mlaștină 
a propriilor trăiri, a propriilor frici. Adevărata regăsire de 
sine înseamnă să mă întorc la râul proaspăt, la o curgere 


116 


Impăcarea cu tine însuţi 


criză care vindecă. La o iertare primită înainte 
ul 
ÎL € 


. Faptul că primim iertarea lui Dumnezeu nu 
ne „2000 de contribuţia personală, aceea de a avea 
smerenia de a spune: „Îmi pare rău, îţi cer iertare!” 
Nu doar lui Dumnezeu, ci uniti altora! Asta ne pune în 
condiţia de a primi îndumnezeire: „Îmi pare rău, sunt cu 
barca goală, nu am prins nimic!” Şi tocmai pentru că re- 
cunosc lucrul acesta, Dumnezeu îmi vorbeşte, Se urcă 
în barca mea, le predică și altora, chiar şi prin mine, iar 
mai âpoi mă trimite în larg, în profunzimea vieții, ca 
să pescuiesc sensul, oamenii. lar dacă cineva nu vrea 
să urce, nu vom recurge la vreun act de violenţă. De aceea, 
regăsirea de sine înseamnă regăsirea lui Dumnezeu. Nu 
poate fi disociată de asta. Alifel, e o falsă regăsire de sine. 


Părintele Constantin Necula 


Pierderea lui Dumnezeu seamănă cu un tablou 
de Picasso, falsificat. Niciodată nu-L pierdem. E în noi. 
Chip, pecete. Cum poţi smulge pecetea de pe inimă? 
Desigur, rănind inima, smulgând-o. Dar atunci nu Îl 
pierzi pe Dumnezeu, ci îţi pierzi viaţa, propria ta devenire, 
propria ta viaţă. Şi nu e nimic abstract ori metaforă aici. 
Simțim câteodată că suntem lipsiţi de vlagă, de viaţă. E 
un soi de scurgere de carburant. Poate fi, desigur, din 
pricini de oboseală, de epuizare propriu-zisă. Dar aşa 
se întâmplă și vieţii noastre sufletești, atunci când ne 
epuizăm în zvârcoliri de sens. Sufietul se odihneşte numai 
în Dumnezeu. Pare metaforă, dar ştim, de la Fericitul 
Augustin încoace, că avem de-a face cu un adevăr fun- 
damental: acela că Dumnezeu ne este odihna. Toată 
povestea despre pierderea lui Dumnezeu intervine atunci 
când nu avem curajul să recunoaştem că ne pierdem pe 
noi. Pe noi, care ne devenim prea importanţi ca să mai 

existe Dumnezeu în vieţile noastre. Şi devenim nervoşi şi 
demisionari. Refuzăm omenitatea din noi. Ne temem, de 
fapt, de pierderea noastră ca oameni. Or, Dumnezeu nu e 
un breloc sau un obiect minuscul, numai bun de pierdut 
de către oameni neatenţi. Neabătut de teama pierderii 
Lui, sufletul nostru Îl caută mereu, e dispus la efortul, 
dulcele efort de a-L, desprinde din Cer şi de a şi-L apropia. 
Aici e cheia nepierderii Lui. Un poet creştin de secol XX, 
Traian Dorz, autor al Oastei Domnuluiă, scria: „... căci cel 
pe care Tu nu-l desparți de păcat/ păcatu-l desparte de 
Tine. Asta ne face, de fapt, pierzători de Dumnezeu. Tot 
ce ascundem sub covorul zburător al ideilor şi a tot soiul 
de clişee e, de fapt, simplu de exprimat. Pierdem sensul 
şi viaţa adevărată pentru că o scufundăm în contrafaceri, 
în minciuni. Pe care ni le alcătuim singuri, cetăţi false de 
întărire: să gândim pozitiv, să încercăm o meditaţie iran- 
scendentală, a milogeală la mantră. Uneori, zâmbim, ne 
desprindem, suntem, cum s-ar spune, zen. Zâmbim la 
mort şi zâmbim la viu, zâmbim la ştiri şi zâmbim la poante 
proaste. Nu acolo e soluţia. Zâmbetul ceresc are în sine 
o incredibilă rezistenţă la prostie, la şicană, la delaţiune. 
Face parte din construcţia nedumeritei noastre ftinţe 
care caută. Care caută îndărătnică şi se loveşie, uneori, 
de praguri necunoscute. A avea pe Dumnezeu înseamnă 
a descoperi că Împărăţia Lui este în tine şi niciodată, în 
nicio situaţie, alta decât păcatul, nu părăseşte locul. Și nici 
atunci pe deplin. Părintele Stăniloae, pornind de la texte 
ale Părinților Bisericii, ne ajută să înţelegem că, oricât de 
păcătoşi am fi, chipul lui Dumnezeu nu ne părăseşte. ŞI, 
„dacă mi-e îngăduit, cheamă mereu ridicarea, asemănarea. 


8  Mişcare de renaştere evanghelică în cadrul Bisericii Ortodoxe Române, 
iniţiată de Iosif Trifa în 1923 (n. red.). 


9 Din poemul „O, Doamne, ai milă” (n. red.). 


18 


CIIF ad | Fi ei w 


e ș IS: a 17 
i i să a E E m: aia FPS Îi | .. Sa - a E 

2 CIICCECSIIIILII iN viaAaTa i)acscia criim araratz= 

a DA tu € A LO | | li A Vă L9 | a CĂ e n CA îi Le | LS Le | ] 4 U l ] Î Lo | li a ] a L LE, 


cest model în viziunea dumneavoastră? 
Cum putem impaca componenta spirituală 


Părintele Francisc Doboş 


Într-o lume marcată de bunăstare materială şi de 
frică relaţională, doar întoarcerea către Cer mai poate 
da profunzime zbaterilor şi zvâcnirilor noastre zilnice. 
După bucurie, după bunăstare, după sens. Este evident 
că trăim într-o societate oarecum sclavă a plăcerilor cu 
orice cost. Sau a plăcerilor fără veşnicie. 


Cerul, relaţia cu Dumnezeu pot fi bucuria şi 
plăcerea relaţiilor care te fundamentează, care nu-ţi 
împiedică dansul, hora, banchetul. Despre toate acestea 
vorbeşte Evanghelia. Poate noi, preoţii, am predicat un 
Dumnezeu schimonosit, ani la rând. Cristos ne vorbeşte 
întotdeauna de banchet, de mirele care vine la nuntă, 
de Dumnezeu care găteşie pentru noi. Am uitat că, 
după Inviere, Cristos era pe malui lacului, înviat, şi i-a 
întrebat pe ucenici care ieșiseră la pescuit: „Copilaşi, nu 
ați prins nimic?” Cristos îi aștepta pe malul lacului cu 
peştele gătii deja. Acel Dumnezeu care devine bucătar 
pentru propriii ucenici. Este impresionant lucrul acesta, 

mă marchează de fiecare dată. După ce Cristos a murit 
şi a înviat, până să realizeze ucenicii ce s-a întâmplat, 
la un moment dat, marcați de frică şi de neîncredere, 
încuiaţi în casă (sau în viaţă), Petru a zis: „Mă duc 
să pescuiesc!” De la misiunea de pescari de oameni 
se întorc la meseria lor de înainte de a-L întâlni pe 
Dumnezeu. Acela este momentul în care Cristos îi 
întâlneşte şi-i întreabă: „Copilaşi, nu aţi prins nimic?” 
Dumnezeu, care pune degetul pe rănile noastre, nu vrea 
să ne ia peste picior. Este o întrebare de conştientizare, 
pentru că ne face să recunoştem că nu am prins nimic. 
Iar eu să am smerenia să spun, cu toate instrumentele 
de care dispun, cu meseria mea de pescar de viaţă, că nu 
am prins viaţă, nu doar peşti. Întrebările lui Dumnezeu 
care pun degetul creator, digitus paternae dexterae, 
pe rănile mele, mă fac să conştientizez. Fără momentul 
conştientizării, nu există momentul convertirii. Atunci 
când ascultăm de Dumnezeu, iar se umple barca. Dar 
EI deja ne-a gătit. Cum Îşi petrece Dumnezeu veşnicia? 
Devenind „masterchef” pentru ucenicii Lui. lese din 
orice categorie Dumnezeu. Noi nu mai suntem capabili 
să vedem gesturile acestea cu prospeţime, cu mirare. 
Cum Îşi „pierde” Dumnezeu veșnicia în timpul nostru? 

e mai dăm seama de lucrul acesta? Acestea sunt 
momentele mari ale vieţii, de convertire. 


Societatea de astăzi ne droghează cu orice: con- 
sumerism, focuri de artificii care creează senzaţiona- 
lism, repere care nu mai modelează conştiinţe şi valori, 
ci ridică doar pretenţii. O societate în care stăpân sau 
predominant devine tupeul. Sau atitudinea de bullying, 
nu doar a elevilor în şcoli, ci şi a oamenilor din trafic, 
din autobuz, din mijloacele de transport, din aparta- 
mentele noastre, a vecinilor noşiri. Oameni tensionaţi 
pentru că nu sunt bine acordaţi. Numai Dumnezeu 
ne poate acorda viaţa. Avem nevoie să fim acordaţi, 

acordarea vieţii esie precum cea a instrumentului 
muzical. Dacă nu sunt acordat, nu sună bine, e lipsă 
de sens, de bucurie, de viaţă, adică barca este goală. 
Dacă sunt acordat prea mult, iarăşi nu sună bine, devin 
încordat, tensionat, crispat, violeni, verbal sau fizic, 
nemulțumit permanent. Acordarea presupune dimensi- 
unea creşterii interioare, capacitatea de a mă sintoniza 
cu celelalte instrumente, care de fapt, sunt celelalte 
vieţi, ale celorlaiţi oameni, care încearcă şi ei să se lase 
acordaţi de Dumnezeu, comunitar. De aici nevoia de 
comunitate, de familie, de biserică, de oameni care fac 
un drum interior, ca împreună să sune ca o orchestră. 
Nu avem nevoie doar de solişti. Eu sunt conştient de 
pericolul de a fi întodeauna doar solist. Să învăţ să cânt 
impreună cu ceilalţi, să învăţ să mă bucur împreună cu 
ceilalţi, să învăţ să mă redimensionez. Să dau voie altora 
să fie mai mari, mai bucuroși, mai importanţi decât 
mine. În felul acesta bucuria mea să fie plină: când îi 
văd pe alţi oameni mai fericiţi decât mine. Fără să intru 
în vreo formă de invidie, de gelozie, care evident că nu 
mai este de la Dumnezeu. 


Nevoile mele financiare sau profesionale mă fac 
să ies în afara orchestrei sau a corului, atunci când nu 
mai ţin cont de dirijor, de partitură. lar când fiecare - 
membru din orchestră devine egoist, nu mai sună bine 
nimic! Umanitatea noastră devine o junglă rejațională. 
Și atunci de ce să ne mirăm de războaiele sau de preten- 
țiile de război, de războaiele în curs sau de războiale cu 
care suntem ameninţaţi, ale celor mari, când noi înşine 
ducem propriile noastre conflicte, dar mai micuţe, pe 
plan relațional? Când, din nevoia firească financiară, 
ajungem să călcăm pe demnitatea altora, pe libertatea . 
lor? La fel, din nevoia mea de a exista profesional, 
nu trebuie să distrug niciodată reputaţia altcuiva! 
Orchestra, corul devin dimensiunea umanităţii mele. 

Chiar dacă suni pus să fiu solist într-o operă sau 
într-un concert, iar toţi ceilalţi sunt instrumentiști 
sau membri ai corului, o pot lua pe arătură dacă nu ţin 
cont de dirijor. Rolul dirijorului este la fel cu rolul, în 
plan spiritual, al duhovnicului, preotului, al instituţiei. 
Pentru că biserica nu înseamnă doar carismă. Trupul 
nostru fără coloană vertebrală, fără schelet, nu stă în 
picioare. La fel, creativitatea, bunătatea, oamenilor 
sau a slujitorilor bisericii. Carismele noastre nu pot să 
stea în picioare fără osatură, fără schelet. Nu putem 
dispreţui instituţia, crezând că noi facem balet spiritual, 
relaţional, neţinând cont de societate, de reguli şi de legi. 
Rolul dirijorului într-un cor sau într-o orchestră atunci 
când toţi au partitura este tocmai acesta, al sintonizării, 
simfoniei şi al armoniei. Pentru că, altfel, fiecare şi-ar 
citi propria partitură şi-ar interpreta-o cum îi trece prin 
cap. Întotdeauna avem nevoie de dirijor. Adevărata 
bucurie pentru mine vine când încep să ascult, să simt 
nevoile, ritmul, să mă las călăuzit, pentru a interpreta şi 
pentru a crea prin ascultare. Un artist adevărat, într-o 
orchestră, atunci când interpretează, nu doar redă, 
ci creează. Acesta este rolul măiastru al unui dirijor, 
al unui duhovnic, al unui om pus în faţa comunităţii, 
în slujba oamenilor: să creeze bine comun. Nu doar 
interese de gaşcă, de grup, sau să dezvolte un sistem 
paralel şi interlop al vieţii sociale! 


Părintele Constantin Necula 


Nu-i orientează nicicum, ci îi dezorientează 
straşnic. Îi schimbă punctele cardinale după care s-ar 
putea orienta. Seamănă cu Spânul, cel din Toate pânzele 
sus, interpretat de Colea Răutu, care aşază lângă busola 
cârmei căpitanului goeletei Speranţa o bucată de fier. 

O deturnează de la firul navigaţiei, de la cursul de care 
avea nevoie pentru a-și îndeplini misiunea. Poate că 
nu este doar dezorientarea cu false valori ori bruiaje 
ale valorilor adevărate, ci şi recompunerea unor valori 
hâde, blestemate de prezenţa lor în istorie. Am să dau 
un exemplu. Mă uit atent la modul în care s-a folosii 
de Holocaust o lume ideologizantă. Au comparat cea 
mai gravă trădare a umanităţii prin ură şi ucidere cu 
te-miri-ce caricatură de drept născut peste noapie. 
Efectul, părerea mea, a fost minimalizarea deplină a 
dramei, a tragediei care încă ne îngheaţă sufletele. Cine 
dă dreptul unor asifel de derutări? Cum îşi îngăduie 
cineva să fie foarte atent la dreptul animalelor, dar 
să uite de dreptul la memorie al oamenilor ucişi ori 
chinuiţi acolo? La vremea pandemiei, parcă a fost şi 
mai caricaturizantă, dureros de caricaturizantă, deva- 
lizarea rănilor oamenilor. Aici s-a văzut că infectarea 
cu false valori poate intoxica gândirea, când ea mai 
rămâne gândire. 

La fel şi cu propunerile de viaţă pe care ni le oferă, 
aproape publicitar, viața publică. Dacă citim atent 
ce ne propun şcolile şi universităţile, pare că avem o 
populaţie tânără avidă de învățătură, plină de dorinţa de 
emancipare culturală. Realitatea o ştim, e cam departe 
de asta. Abia mai reuşim să motivăm copiii să meargă la 
şcoală. Ce zic, uneori se „zbat” să scape de la grădiniţă, 
şi nu zâmbesc când spun asta. Noi parcă ne motivam 
mai uşor. Dar numai părinţii noştri ştiu cum o făceau. 
E sigur că, de exemplu, nu ne scuteam atâţia şi atâta de 
la sport. Scutirile au început să curgă atunci când ne-au 
trimis în câmp, la muncă, oricum numai patriotică nu, 
din septembrie în decembrie aproape. Dar, în rest, fie 
vorba între noi, munceam la şcoală fără să obosim. 
Eram o echipă. Or, lucrul acesta se vedea. Ne jucam 
între blocuri ori în cine ştie ce meciuri fără să ne temem 

de nimic. Ne dădeam viaţa, aia cu jucării de plastic, 
pentru tot ce însemna bucuria de a fi cu ceilalți. Unde 
ne-am pierdut? Să fi fost valorile vremii de atunci mai 
curate decât acum? Nicidecum. Dar trăiam îndatoraţi 
părinţilor şi comunităţii pentru că-i simţeam acolo, cu 
noi. Nu ne rutinam ieftin şi şiia numai Dumnezeu cum 
reuşeau atunci profesorii să ne fie şi zei, şi prieteni. 


În timp, am simţit că fuga după cele ale vieţii este 
şi ea parte a vieţii. Altfel, nu putem trăi în realitate. Dar 
e importani să nu ne lăsăm corupți de dorinţa de a avea 
în detrimentul dorinţei de a fi. Căutarea averii, cu orice 
prilej, ne sărăceşte. Nu înseamnă că nu e minunat să 
munceşti şi să ai, să poţi dărui siguranţă alor tăi şi celor 
care vin după ei. Dar a crede că numai asta poate fi sens 
vieţii e un orizont ce te duce spre dezastru, în sensul 
cel mai limpede al cuvântului. Căutarea unei stări de 
echilibru financiar este, până la urmă, misiunea oricărul 
tată către copiii săi. Dar e dărâmarea sensului vieţii lor să 
crezi că atât înseamnă totul şi că, dacă oferi cont copiilor, 
înseamnă că oferi şi cord. E firesc să munceşti ca să al, 
să poţi dărui, cum spuneam, dar să exploatezi şi să ucizi 
sufleteşte pentru asta e prea mult, mult prea mult. Rana 
de sens a vremii de acum este tocmai softizarea oricărui 
efort. Un soi de cârpeală autentificată prin iefiinirea 
țintei finale. Căutarea stabilităţii financiare a ajuns, în 
ultima vreme, un efort la fel de dificil de îndeplinit ca 
supraviețuirea propriu-zisă. Dar nimeni, sau aproape 
nimeni, cu excepţia Bisericii, nu insistă pe dimensiunea 
morală a culturii banului. Unii vor educaţie financiară. 
Foarte bine, dar pe ce baze? Care este în mintea 
unui copil contemporan nouă fundamentul moral al 
faptului că tipul pe care l-a văzut furând şi înjurând 
are BMW şi haine de firmă, iar părinţii lui trag de la 
un salariu la altul? Cum să motivezi moral o astfel de 
lume care aleargă spre dezbinări şi certuri şi delaţiuni? 


124 


lertarea se dăruieşte tot timpul 


CU piciorul în prag, În pragul 
rOiului. Ea nu se ofera ca pe 


ceva ieftin, cu meaiocritatea 
în gat. lertarea este un act 
de aristocrație creştină, ofera 
creștinismului o deschidere 
cerească fară egal. 


Părintele Constantin Necula 

Modelul rămâne Hristos, dar cum îl facem „transmi- 
sibil” e deja o problemă şi mai complicată decât toate 
cele pe care le-am enumerat anterior. Este preocupa- 
rea Bisericii, dar ea a devenit şi a oamenilor conştienţi 
că nu e vorba aici doar de conservarea unor tradiţii, ci 
şi de viaţa comunităţilor ca atare. De fundameniul ei 
prin care oamenii se pot mântui, nu doar mânui prin 
manipulare. În complexul acesta de comunicare ar 
trebui să fim toţi angrenaţi, de la mic la mare. 


Modelul civic propus de creştinism a dat valoare 
persoanei umane. Nu avem voie să pierdem niciodată 
acest aspect din vedere. Hristos S-a întrupat în mijlocul 
nostru, S-a întrupat însemnând că Şi-a asumat omenia 
noastră, transfigurând-o. În fond, lumina Taborului e 
mereu în vieţile noastre, oricât de amărâte ar fi. Cine ne 
va arăta că Schimbarea la Faţă e sensul vieților noastre, 
că a fi cu Hristos înseamnă a-L vedea şi a-l îngădui să 
strălucească? 

Nu ştiu, nu am reţeta, dar îmi dau seama de 
pericolul de a nu fi prezent emoţional justificat de 
câştigul economic, pentru propria familie. Câte familii 
se destramă emoţional, relaţional, pentru că îşi câştigă 
traiul de mâine pierzând ziua de azi? Nu există o reţetă. 
Poate doar o conştientizare, ca să nu ne abrutizăm în 
sclavii de lux, câştigând din ce în ce mai mult financiar, 
dar pierzând din ce în ce mai mult relaţional. Preotul îi 
simte pe oameni când vin deja juliţi, răniţi, trăind uneori 
situaţii care nu mai pot fi recuperate sau rezolvate — 
rupturi, divorţuri, care s-au întâmplat nu doar dintr-o 
nesăbuinţă financiară, ci şi dintr-o idolatrie a propriei 
vieți. O viaţă fără Dumnezeu, fără dirijor, fără limite. 
Viaţa ca un drog. Drogul poate fi serviciul, trupul. Sau 
fricile noastre. Câte familii nu se destramă doar din 
cauza neîncrederii şi a fricii, şi nu din cauze reale sau 
obiective? 


Mă gândesc la multe dintre familiile cu bunăstare, 
care-şi permit foarte mult, care le dau totul şi mai mult 
decât atât propriilor copii. Cele mai multe probleme 

se regăsesc acolo, nu în familiile care duc lipsă de cele 
materiale, de traiul de mâine. Paradoxal, în familiile 
precare material încă Îşi face loc Dumnezeu. Se poate 
regăsi Dumnezeu şi în familii de oameni cu bunăstare, 
dar destul de rar. Bunăstarea I-a luat locul lui Dumnezeu, 
de foarie multe ori. Li se dă totul copiilor fără ca aceştia 
să fie responsabilizaţi, fără să li se spună „nu” sau fără 
să li se refuze ceva în mod justificat, cu tact. Foarte 
mulţi dintre aceşti copii se întorc împotriva părinţilor, 
pentru că nu au fost educați să preţuiască darul, să dea 
greutate generozităţii părinţilor. Îmbuibarea propriilor 
copii se întoarce împotriva relaţiei, împotriva familiei, 
de multe ori. 

Trăim în cele mai bune condiţii pe care nu le-a 
avut vreodată omenirea. Avem printre cele mai bune 
condiţii de dezvoltare. În ciuda lipsei conflictelor care 
au existat în secolele trecute şi mai apoi a ciumei, a 
molimei şi a tuturor celorlalte boli contagioase — bine, 
avem Covidul —, e o rată imensă de oameni nefericiţi! 
Mă-ntreb de ce. Încerc să răspund spunând că omul 
caută dintotdeauna veşnicia, infinitul. lar atunci când 
descoperă prin tehnică, prin tehnologie, prin tot ce 
avem astăzi la dispoziţie că-și este sieşi Dumnezeu, 
că e oarecum atotputernic, cade în depresia propriei, 
aparentei atotputernicii. Conștientizează că este idolul 
propriei vieţi, ajunge la depresie în iubire, la serviciu, cu 


propria familie. Pentru că omul devine măsura infinitu- 


lui. Nu mai devine Dumnezeu. Asta este marea dramă 
pe care o trăieşte omenirea dezvoltată: omul privii ca 
măsură a infinitului pe care-l poartă în inimă. Este clar 
că omul îi ia locul lui Dumnezeu, ajungându-se astfel la 
ceea ce observăm astăzi: depresii, sinucideri. Chiar şi 
uciderea semenilor tot de aici vine. 


Cine ne va deschide ochii, cine ne face examenul 
oftalmologic spirituai, pentru a ne schimba dioptriile? 

Nu avem nevoie să facem nimic altceva: să ne schimbăm 
dioptriile relaţionale, privirea față de noi, faţă de 
ceilalți oameni. Şi, primordial, față de Dumnezeu. 
Care este Altul în afară de noi. Unul care ne locuieşte, 
care ne îndumnezeieşte, dar care iese în afara noasiră, 
pentru ca mai apoi să coboare în noi. Cine ne va face 
astăzi să ieşim din aroganţa propriei autosuficienţe şi 
să devenim vulnerabili? Nu putem să ne oferim singuri 
Cerul, infinitul. Putem doar să-l primim. Nicio descope- 
rire tehnologică nu poate lărgi veşnicia căreia îi suntem 
destinaţi. Idolatria zilelor noastre îl face pe om să fugă 
de el însuşi. 


Părintele Constantin Necula 


Căutând să nu lipseşti când nu e de lipsit din viaţa 
familiei. Să fii în spirit cu ai tăi când e vremea să fii. 
E dificil, pentru că ne-au învăţat minţile contempo- 
rane nouă că a avea e mai important decât a fi. Dificilă 
alegere, dureroasă alegere. Or, casa e frumoasă doar 
când locuiesc în ea oameni, zicea un vechi proverb 
italian. Fără viaţă în ea, alcătuirea materială are cu sine 
semnul unei pieiri înainte de vreme. Sfântul Vasilie cel 
Mare le spunea într-o predică oamenilor din lăcaşul în 
care slujea că trebuie să fi remarcat că toate grădinile 
şi casele pe care le-au invidiat odinioară, când le mor 
stăpânii, par că sunt ruine şi copiii se tem să mai 
treacă pe lângă ele. Mi-e teamă să ştiu ce ar spune azi 
dinaintea Cezareei Capadociei, ori Arianzului, ori Nazi- 
anzului, locuri de memorie în viaţa sa. Ei bine, spune 
el, „singurul mod de a ne transfera strălucirea casei 
în veșnicie este milostenia, facerea de bine, dăruirea 
binelui sărmanului.” În acest context, al încercării de a 
găsi un echilibru între financiar şi emoţional, îmi pare 

a se situa educaţia financiară în Hristos pe care suntem 
în stare să o transferăm copiilor şi familiei noastre. 
Pentru mine, nu a fost bucurie mai mare decât să-mi 
văd copiii dăruind săracilor ori colegilor, sau gestul fetei 
mele de a purta mereu în geantă câte ceva pentru căţeii 
pe care-i întâlnea până la şcoală, ori ideea că îi pansa pe 
toţi. Riscant, veţi zice. Cu încredere în Dumnezeu, nu. 
Aşa cum mă impresionează, mereu, să văd copii rupând 
din ciocolată şi dăruind, băieţi împărțind mingea cu 
unii mai săraci ori fete plătind intrarea la patinoar 
pentru colega lor mai puţin avută. Aşa se face educaţia 
financiară. Or, într-un astfel de exerciţiu suntem toţi 
cuprinşi. 

România este încă sub impresia sărăciei genera- 
lizate sub comunismul prin care am trecut. Încă mai 
cumpărăm rude: de salam, şi nu felii, două pâini, când 
avem nevoie doar de una. E ceva flămând în noi. ŞI 
transferăm asta căire copiii noştri. Sau dacă am trăit o 
viaţă la ţară, lucru de care uneori ne ruşinăm, căutăm 
o emancipare prin exces. Nu merge decât rupându-se în 
noi echilibrul. Le spun mereu celor avizi de putere ori 
bani că tot ce ţine de cultura puterii şi a banilor trebuie 
să se coacă în timp ca să şi aibă roade pe măsură. Ce 
vedem noi acum, pare-se, este o mincinoasă recoltă de 
sărăcire a binelui. Până la urmă, ştim toţi că, decât să 
întinzi în unt şi să te uiţi în pământ, mai bine întinzi 
unsoare — semnul puţinului care satură, în fond — şi te 
uiţi la sfântul soare. Liniştea vine şi din lipsa agitării 
unor subiecte de genul acesta, al averii. Nu spun că 
sărăcia din lene sau prostie e o virtute. Dar am văzut cât 
de mult înseamnă sărăcirea de bunăvoie a unor oameni 
care au înţeles că banii nu sunt totul. Şi au dăruit, 
decent, şi în mâna săracului ajuns astfel din conjunc- 
turi care ne scapă la prima vedere. Am văzut patroni 


10  Regionalism pentru „batoane” (n. red.). 

legaţi de firmă şi de oamenii ei mai mult decâi de orice 
profit. Pe care oamenii i-au urmat pentru dragostea 
lor. Tot aud de teambuilding în firmele moderne, 
un soi de chef cu ifose de formare. Viaţa comunitară 
în firmă e mai muli decât asta. Pe vremuri, o masă la 
cantină mâncată cu muncitorii făcea din director un fel 
de Sandokan al libertăţii. Nu mai spun ce valuri erau 
când, la Braşov, un prim-secretar de partid, un anume 
domn Radu, mergea cu tramvaiul sau prin pieţe. Până 
astăzi oamenii au nevoie de oameni, şi nu de funcţii. De 
oameni care să trăiască şi printre ei. Simplu. De unde 
se vede limpede că bogăţia este atrăgătoare până când 
devine agăţătoare. Şi te lasă fără suflet. Te sufocă şi te 
omoară. Uneori, încet, alteori, repede. 


Să luăm un exemplu. Într-o casă unde se câştigă 
decent sau la limită, dar oamenii sunt calmi şi nu au 
visuri şi vedenii de mărire, atmosfera rămâne, fără 
îndoială, echilibrată. Omul sărac nu vrea mai multă 
sărăcie, de aceea gestionează cu calm ce are. Omul 
bogat vrea mereu mai multă bogăţie. Şi uneori riscă. 
Riscă pacea, liniştea familiei. Și poate de aceea credem 
că putem câştiga copiii în absenţa noastră cu un cadou 
sau altul. Nu pare că ţine. Şi cum cadourile se schimbă 
odată cu vârsta, constaţi că nimic din ceea ce oferi nu 
mai corespunde cerinţelor lor. Cred în decenţă. Și cu 
asta închei. 

Părintele Francisc Doboş 


Că nu L-au văzut pe Dumnezeu atunci când trebuia, 
că au fost nesăbuiţi. Tocmai prin nesăbuinţă, uneori au 
risipit sau au distrus familia, relaţia, iubirea, pentru că 
nu a existat un dirijor sau o voce a conştiinţei care să-l 
oprească la timp, să-i pună în criză, să le spună că nu au 
avut dreptate. Dar chiar şi înainte de momentul morţii, 
dacă oamenii reuşesc să-şi dea seama de toate acesiea, 
devine momentul întoarcerii lor. Chiar dacă nu mai pot 
fi recuperaţi anii, poate fi dobândită veşnicia! 

Au fost cazuri impresionante în experienţa mea 
de preot de spital. În timpul celei de-a doua perioade 
de studii la Roma, eram preot în weekend la spiialul 
din Siena. Mergeam să împărtăşesc bolnavii într-un 
salon. Patru bărbaţi: trei dintre ei s-au împărtăşit, dar al 
patrulea a refuzat, delicat. Mai apoi am avut tatonările 
unui dialog care era un fel de reproș al omului faţă de 
credinţă, faţă de Dumnezeu. Un om agnostic sau aieu, 
n-am reuşit să fac diferenţa în acele momente, dar am 
mers mai multe zile la rând. Toţi ceilalţi s-au împărtăşit 
de fiecare dată! Eu nu adresam îndemnuri sau sfaturi, ci 
doar eram prezent. Fără să judec. Din această repetiție 
a vizitelor mele s-a iscat o abordare. Bărbatul respectiv, 
la vreo 80 de ani, a început să plângă la un moment dat, 
ceea ce a şocat-o pe soţie, care a ieşit pe hol şi mi-a ZIS: 

„Părinte, e un miracol!” Iar mie nu-mi venea să cred, ce 
miracol să vezi un bărbat că-plânge? Soţia lui, o femeie 
credincioasă, mi-a zis: „În toţi anii de când suntem 
împreună nu l-am văzut plângând. Şi nu este doar o 
emoție, o stare trecătoare sau suferinţa prin care trece. E 
un plâns de sens, de regăsire, de detensionare!” Episoade 
de acest fel am avut adesea în toţi anii de preoţie. Acesta 
m-a marcat pentru că era un om oarecum înverşunat 
când l-am întâlnit prima dată. Şi mă-ntrebam ce-am 
făcut în mod deosebit. Mi-am dat seama că nu am lăcui 
nimic, ci doar am fost! 


Părintele Constantin Necula 


Nu există regrete mari şi mici. Există păreri de rău 
pentru lucruri reale şi altele pentru chestiuni închipuite. 
Mulţi regretă pentru te-miri-ce şi apoi devin neiertători 
cu oamenii. Nu vă închipuiţi că parabola cu datornicul 
nemilostiv este doar de domeniul trecutului istoric. 


Am ascultat multe regrete reale. Despre ele 
vorbesc rar, pentru că oamenii aceia au nevoie de inti- 
mitatea părerii de rău. Nu cred în rostirile publice ale 
părerii de rău. Nici în pedepsirea oamenilor pentru idei 
sau cuvinte. Dar există un soi de ratări de morală şi unele 
de moral. Am auzit femei regretând pierdea unor copii — 
prin diferite acte ori pur şi simplu — şi trăind cu regretul 
greşelii lor, pe care le-am ajutat, în timp, să-l înțeleagă 
şi să-l „rezilieze”, cum am spune azi. Bărbații greşesc în 
cele ale fidelității ori ale cuminţeniei propriu-zise. Aici, 
regretele apar greu, par simple nimicuri. Dacă le analizezi 
cinstit, constaţi că nimicurile astea înfundă inimile şi ne 
strică vieţile. Nu există păcate mari şi mici, ci tot păcatul 
ce-l ai ucide pacea şi liniştea. 


Părintele Francisc Doboş și Părintele Constantin Necula 


Dificultatea începe când vezi regretul la oamenii 
aflați pe patul morţii. Chinuitor. Şi ei, şi ai casei cer 
secundele acelea de viaţă pe care nu ai nicio putere să 
le-o dăruieşti. Spovedania nu este instanţă de judecată 
şi pridvor de împăcare. Nu ştiu să o zic altfel. Unii te-ar 
târi public în orice scandal, dintr-o satisfacţie îngustă. 
Ţine de ceva mult mai adânc încercarea regretului. 
Ozonul spovedaniei nu îl poate simţi decât cel obișnuit 


să acorde iertare cu boierie. Mi-au povestit cei din peni- 


tenciar că unii dintre cei condamnaţi, care s-au declarat 
mereu nevinovaţi, care au strâns din dinţi şi au refuzat 
să vorbească, după o vreme, în liniştea somnului strigă 
regretul lor, un regret de muribund care se trezeşte. 
Se tulbură toţi şi fac un soi de scut în jurul lui, până 
se linişteşte. Nu am citit despre asta în memoriile din 
temniţele comuniste, ci mi-au povestit ei, uitaţii de 
dincolo de ziduri. Aici nu vorbim doar de regret ca formă 
psihologică, împachetată frumos. Ci de o traumă care are 
nevoie de mult mai mult timp de vindecare. 


Devine fundamental să înțelegem ce anume se 
include în părere de rău şi ce este înşelare. Tendinţa este 
mereu a dezvinovăţirii, pentru că e grea crucea pocăinţei, 
deşi unii o cred superficială. Regretul mă ariceşie, mă 
închide şi mă doare cumplit, uneori fizic. De n-ar fi 
Hristos nădejdea, m-aş pierde. În noaptea cea mai grea, 
Răsăritul rămâne El. Asta încerc să le spun oamenilor. 
Şi de aici e finalul de la Zi de zi, cu părintele Constantin 
Necula: „Mâine e o nouă zi!” 


ÎNCREDEREA DE SINE 


Părintele Francisc Doboş 


Cu toţii trecem prin momente de teamă, de lipsă de 
încredere în noi, oricât de mult am fost iubiţi. Ajungem 
la un moment dat să ezităm, să întrebăm, să nu avem 
curaj sau să dezvoltăm anumite patologii relaţionale sau 
sociale. Nu am dus lipsă de dragoste şi de îmbrăţişarea 
părinţilor mei. Evident, acea dragoste şi acea îmbrăţi- 
şare de care-şi aduc aminte foarte mulţi din generaţia 
celor care au trăit înainte de 1980. Şi mai ales a celor 
care proveneau din familii simple, de oameni muncitori. 
Nu am dus lipsă de bucuria, de spiritul ludic, de joaca 
tatălui meu, de râsetele mamei mele, oameni simpli, dar 
profunzi în simplitatea lor. Iar mai apoi, relaţional, pe 
stradă, în cartier, la şcoală, acea teamă şi nesiguranţă de 
a fi bun, de a fi la înălţime, care au dezvoltat o oarecare 
neîncredere în mine. Şi-am ajuns adult convertind 


neîncrederile copilăriei, cele legate de un rol social, sau 


comunitar, sau de grup. Am depăşit micile sau marile 


139 


3rint e| N zamhi îla 
arinteie Cor Stati NEC 


neîncrederi sau frustrări printr-o vizită de har, când am 

ealizat că nu este vorba doar despre mine. De mulie ori, 
ne blocăm şi nu evoluăm doar de frica de a nu greşi, de 
a nu cădea, de a nu ne lovi. Mi-am dat seama că nu mai 
este vorba doar despre mine, despre prestanţa, bunătatea 
mea, ci că intru într-o dimensiune a harului, relaţională, 
că sunt pus într-un loc în folosul oamenilor şi că nu 
trebuie să am pretenţia să devin eu dirijorul, pot să cânt 
foarte bine în cor. Dacă tot am un rol comunitar şi de 
solist — ca preot, începi să devii solist sau chiar şi dirijor 
pentru comunitate —, să fac lucrul acesta cu smerenie! 
Doar că diavolul îţi mângâie corniţele, egoismul, setea de 
prestigiu, de afirmare. Este lupta constantă cu căderile şi 
cu ridicările mele, cu aroganţa şi cu smerenia mea. 


Cum ne redobândim încrederea? Atunci când nu 
mai avem pretenţia absolută de a fi noi protagonişti, 
când nu vrem să ne auzim doar pe noi vorbind. Sau doar 
eu să contez, doar eu să exist. E doar o lipsă de încredere 
când caut cu orice preţ să ies în evidenţă, se simte lucrul 
acesta. Când apare frica de a nu exista pentru societate, 
pentru familia mea, pentru prietenii mei, atunci bravez. 


Pe de altă parte, când mă las purtat de Duh, de 
har, învăţ ceea ce în ciclism se numeşte mersul în pluton: 
cineva care întotdeauna deschide calea, iar toţi ceilalți 
cicilişti merg aţă, unul în spate celuilalt, sau în „V. 
Cineva e deschizător de drumuri, dar ia tot vântul în faţă. 
Nu poate rezista mult timp acolo şi tocmai de aceea ne 
rotim — cine e deschizător de drumuri un minut, două 
minute, pentru că rupe vântul, iar ceilalţi beneficiază 
de asta, intră mai apoi în grup şi se odihneşte. Aspectul 
comunitar, învăţăm să trăim împreună! Dacă eu încerc 
să stau întotdeauna doar în vârful srămezii sau să fiu 
doar eu în faţă, să fie vorba doar despre mine, mă rup. 
De fapt, pe cel care are capacitate mai mare de efort, 
grupul îl va ajuta, îl va proteja, iar pe ultima bucată îi va 

da voie să ajungă la finiş. Să fie şi solist, să câştige! Chiar 
şi atunci când mergem să pedalăm în trei, ne schimbăm 
între noi. Cei care nu sunt experimentați stau mereu 
în spate, învaţă şi se antrenează. Cel care este antrenat 
deschide drumul, ia toi vântul în faţă. Experienţa aceasta 
vine din hobbyul meu, de a pedala. Ea se regăseşte mai 
apoi în viaţa spirituală, în viaţa relaţională: trebuie să 
învăţăm să stăm în grup, în comunitate, la Liturghie. 
Să nu încercăm să dictăm noi regulile jocului. În felul 
acesta, căpătăm şi încredere, antrenându-ne cu alţii. 
Care au aceleaşi temeri, aceleași frici ca şi noi, aceeași 
umanitate cu a noastră. Chiar şi sporturile individuale au 
rolul lor. Pentru că mă pun în situaţia de a nu încerca să 
depășesc pe nimeni, ci doar pe mine. Şi sporturile indivi- 
duale mă ajută pe mine să fiu mai bun, mai profund, mai 
performant decât persoana mea de ieri, să mă antrenez 
pentru viaţă, nu doar pentru performanţă. Când încep 
să gândesc şi să trăiesc aşa, chiar şi o competiţie o voi 
trăi cu satisfacţii, deşi voi fi pe locul trei sau pe ultimul 
loc, pentru că am participat, pentru că n-am rămas pe 
canapea. Pentru că am jucat. Pentru că m-am antrenat 
pentru umanitate. Şi ce dacă ajung în rai pe ultimul loc? 
Dar sunt în rai! | 


Aşa cum şi viaţa de echipă într-o familie unde sunt 
mai mulţi fraţi şi surori te formează, te forjează. Atunci 
când ai fraţi şi surori, nu ţi se cuvine totul şi trebuie să 
împarţi timp, atenţie, bunuri cu cei din familia ta. Îmi dau 
seama de beneficiul pe care îl au cei care se hârjonesc, se 
ceartă între ei mici fiind, pentru că învaţă să împariă şi 
să li se spună „nu”. 


Cred că e mai degrabă de educaţie. Chiar dacă 
există undeva un spirit balcanic în noi, educaţia poate 
depăşi orice încrâncenare şi orice tendinţă de des- 
curajare. Şi aici dau un ali exemplu, nu neapărai din 
sport. Aş da exemplul muncitorilor. Avem mentalitatea 

oamenilor angajaţi, nu a antreprenorilor. Evident, eu 
însumi sunt salariat, adică sunt angajat la o biserică, 
la o parohie. Cei mai mulţi dintre cei care citesc sunt 
angajaţi, lucrează pentru un patron. Să reuşim să ne 
depăşim condiţia, rămânând angajaţi, dar cu mentali- 
tate de antreprenor, de creator şi de om creativ, fără 
să ne răzvrătim. Doar atunci putem deveni învingători. 
Fără să depăşim pe altcineva decât pe noi înşine. Este o 
trăsătură pe care o regăsim adesea în popor. Vedem că se 
descurcă multe persoane care nu au neapărat educaţie, 
dar care au tupeu. Iar asta îi face pe mulţi să se descu- 
rajeze, iar pe alţii să ia calea lumii interlope — în felul 
acesta se creează o societate de tip junglă. Provocarea 
mea este de a înlocui jungla relaţională prin educaţie, 
prin cultură. Pare o muncă sisifică, dar nu imposibilă. 
Şi ce dacă suntem puţini care fac această muncă? Dar 
să fim semnificativi, pentru că, dacă fiecare va ajunge să 
provoace o altă viaţă, gândiţi-vă unde s-ar ajunge. Ca la 
început, pe vremea lui Cristos. Erau EI şi câţiva discipoli, 
care L-au şi părăsit la un moment dat! Dar care mai 
apoi au făcut să se povestească şi să se trăiască Învierea 


lui Cristos din morţi pe toate colţurile pământului. . 
Este posibil să învingem egoismul, aroganţa, tupeul. 


Prin educaţie, prin cultură, prin iubire, prin sacrificiu, 
prin moarte care devine înviere. Cum ieșim din tupeu 
şi superstiție? Prin Duh. Dacă mulţi începând din 
cele mai vechi timpuri cred din superstiție că spiritele 
sau sacrificiile umane întăresc construcţiile noastre, 
cele de piatră sau cele sociale, Dumnezeu ne arată că 
nu spiritele oamenilor, ci numai Duhul Lui cel sfânt 
întăreşte, vivifică şi umple de sens umanitatea noasiră! 
Nu avem nevoie să sacrificăm pe cineva atâta vreme cât 
El, Dumnezeu, S-a sacrificat pentru noi şi a pus sevă 
dumnezeiască în umanitatea noastră înfricoşată. 


Impăcarea cu tine însuți 


Părintele Constantin Necula 


Nu cred că avem de-a face cu un moment sau altul 
al construirii încrederii în sine. Cred că pur şi simplu 
conceptul este supraevaluat şi de aceea naşte un soi de 
furtună ideatică. Trebuie să diferențiem corect între 
încrederea în sine şi orgoliul care răneşte încrederea 
în sine. Pentru că noi ne rănim în încercarea de a ne 
descoperi încrederea în sine ca o formă de autonomie 
din care alunecăm, foarte uşor, în fracturi de sens și de 
împlinire. Inima noastră este făcută să trăiască mereu 
în siguranţă şi încredere. Să răzbată prin ritmul ei peste 
ritmurile zilei, zilelor. Poate de aceea încrederea în sine 
se zideşte greu şi se pierde la o pală de vânt, uneori inse- 
sizabilă. Ce ştim este că omul se construieşte cu greutate, 
nu dispune de piese de schimb, iar evoluţia sa spirituală 
e un efort constructiv de durată, uneori greu suportabil. 


De unde şi nevoia de a-l îngădui lui Dumnezeu să-ţi con- 
struiască încrederea. Să-L laşi să lucreze în inima ta. E cea 
mai grea lucrare de fapt, aceea cu sine. Şi de a-l lăsa lui 
Dumnezeu timp să ţi se descopere și să lucreze în tine, cu 
tine. 


Cred că românii au aceeaşi încredere în sine ca 
orice model uman în funcţiune astăzi. Doar că educarea 
încrederii în sine nu este una prioritară pentru şcoală și 
familie. Exemplul cel mai simplu este acela al examenelor. 
Eu mi-am impus mereu să notez tot ceea ce un student/ 
elev ştie din tot ceea ce aş vrea să ştie, dar fără a uita că el 
atât poate. Că nu îşi poate dedica tot timpul propunerii 
mele intelectuale. Nu am înţeles niciodată sensul 
examenelor de treaptă, cum se spunea în vremea mea 
— vai, am ajuns să spun vremea mea! —, şi nici al olim- 
piadelor. Probabil și unde am ştiut mereu că a cunoaşte 
nu e concurenţial, ci personal. Un efort care poate rodi 
sau nu. Care nu ne diferenţiază, ci ne aşază în cordialitate 

cu sursa Adevărului: Dumnezeu. Cum e să fii olimpic în 
Dumnezeu? Asta e una dintre probleme. Nu. Problema 
noastră naţională nu e pregătirea psihică şi echilibrarea 
muncii cu meditaţia la suflet, la forţa prin care sufletes- 
cul învinge nefireasca noastră lehamite de câştig. Noi ne 
pierdem când victoriile înseamnă sume, nume, renume. 
Dacă am pricepe că a învinge înseamnă a te învinge... 

Sunt foarte interesat cum gândesc alte neamuri şi 
ştiinţe acest aspect. E limpede că un coach holistic nu 
e soluţia, ci un proces serios, atent şi structural. A ieşi 
din mână la un turneu este cât se poate de firesc. Doar 
că, sub presiunea celor care creează evenimente ori le 
descriu, acest fapt ţine de neatenţie, de neîncredere în 
sine. Orice om are sincopele necesare pentru a nu se 
fosiliza în carcasa fără suflet a vreunui robot idiot. A gândi 
înseamnă a obosi. A fi fragil. A te răni atunci când lupți. 
Ideea că cineva este invincibil e combătută de imaginea 
“lui David care îl învinge pe Goliat cu o pietricică în praştie. 
Două mijloace de nedorit, de fapt, într-o lupiă cu un 
duşman. Cine aduce biruinţa? Piatra? Praştia? Talentul 
de „prăştier” al lui David? Nicidecum, e vorba limpede 
de prezenţa lui Dumnezeu. Mai mult decât un semn de 
cruce, mai mult decât simpla referire la voia Lui în viaţa 
ta. E un mod provocator de a înţelege sursa încrederii şi 
de a reconfigura apartenenţa la puterea ei. E ciudat, dar 
noi complicăm totul, construim sisteme în care ne desco- 
torosim de Dumnezeu, pentru a da umanului un soi de 
prioritate de sens. Greșşit. În Dumnezeu poţi pierde sau 
câştiga un meci, ţinându-te de partea cea bună. Ce numim 
azi fairplay? Semnele unei omenii care se strecoară în 
plin marasm tehnico-tactice. Atunci? Care este sensul 
încrederii? Menţinerea acestei omenii. A recunoaște că 
nu ai fost suficient de bun nu înseamnă că ai lipsă de 
încredere, ci că accepţi limita în care munca ta s-a epuizat, 
uneori fără rezultat. 


impăcarea cu tine însuţi 


Increderea de sine începe acolo unde se 
termină victimizarea? Cum vedeţi raportul 
victimizare-încredere de sine? Mulţi spun 
„că victimizarea a devenit un stil de viaţă în 
rândul românilor. 


Părintele Francisc Doboş 


Aici îmi vine să râd când mă gândesc la gluma 
românului bipolar: „Vai de mine... şi de mine!” Cred că 
nu ştiu alte limbi dacă au această expresie, dar regăsim 
în orice popor tendinţa omului de tip salcie. Oriunde, 
nu doar la noi: la italieni, la francezi, în societăţile bine 
dezvoltate. Întotdeauna vom găsi această tendinţă de a 
plânge şi de a ne plânge unii de alţii. Omul de tip salcie, 
care e mereu aplecat spre aspecte bacoviene ale vieţii. 
Ele vor exista. 


Îmi aduc aminte, mergând la bunici, pe pajiştea 
din satul părinţilor mei, când ieşeau dimineaţa, la 
păscut, toate vacile din sat. Pe acea pășune pe care 
băteam mingea, erau o mulţime de baligi. Făcând 
referire la acel episod, din copilărie, puteam să alegem 
florile de pe pajişte, de pe imaş, sau să ne plângem 
că păşunea era împânzită de baligi, de toate formele 
şi culorile. Şi, paradoxal, ajungeam în copilărie să 
culegem ciuperci, tocmai ridicând acele baligi de vacă. 
Aşa este şi-n viaţă, de multe ori. Ţin minte că nu m-au 
deranjat acestea în copilăria mea la ţară, mi se păreau 
atât de fireşti! Şi nu m-au împiedicat vreodată să observ 
florile! Pentru a evita omul de tip salcie, avem nevoie să 
ieşim şi să batem mingea. Niciun copil nu mergea acolo 
ca să ţină evidenţa, noi ieşeam să ne jucăm. Poate uităm 

să trăim şi tocmai pentru că uităm să trăim, ajungem să 
ne plângem, având de toate. 


Părintele Constantin Necula 


Aş numi victimizare smiorcăiala ieftină prin care 
nu mai reuşim să schimbăm nimic. A te socoti mereu 
victima cuiva sau parte integrantă într-un complot 
în care eşti atacat are ceva de patologie, de boală. 
Şi mi-a obosit mereu sufletul. Chiar cred că uneori 
cădem victime. Ale violenţei, ale jignirii, ale corupţiei. 


Dar, culmea, că despre astea preferăm să tăcem, să ne. 


ascundem sentimentele. Ne jenează parcă mai grabnic 
decât pe cei care ne agresează, ne încalcă intimita- 
tea pentru a-şi dovedi rana pe care, cred ei, noi le-am 
produs-o. Cea mai gravă victimizare am descoperit-o 
la cei care s-au autorănit, s-au automutilat. E grozavă 
această durere, sunt convins, dar ea nu trece construind 
capcane de răutate în jur. Muşcând din rana celuilalt. 
Cum să spui asta cu subiect şi predicat într-o lume în 
care victima-vinovatul nu e ajutată să iasă la lumină, ci 
i se serveşte un soi de satisfacție mediocră? Care este 
cheia înţelegerii? Eu mi-o spun mie mereu. Mi-aduc 
aminte mereu că Domnul Hristos nu e un abţibild de 
lipit pe bordul maşinii şi nici semn de portbagaj, ci este 
Dumnezeul Cel Viu, venit în mijlocul nostru să ridice 
„păcatele lumii. Dacă victimizarea ne e păcat, o vindecă. 
Dacă e o stare reală, o vindecă. Nu ştiu să o spun mai 
simplu de atât. 


lUbiți, şi nu condamnați! 
Fiecare știe Ce IUBLA QUCE 
cu propria viața. Nu știu şi NU 
pot judeca lupta interioară 
sau sclavia de o patima sau 
de alta a unuia sau a altuia. 
Pot A0AI sa fiu prezent SG 


devin prezenţă și cuvânt al 


lui Dumnezeu prin acțiunea 
Mea. Drin prezenta mea. 


Părintele Francisc Doboș 


IUBIREA DE SINE 


Părintele Francisc Doboş 


„Să-l iubeşti pe aproapele tău ca pe tine însuţi, 
ne spune Cristos. De cele mai multe ori, nu-l iubesc pe 
aproapele pentru că nu ştiu să mă iubesc pe mine. Ceea ce 
eu numesc iubire faţă de mine devine uneori compulsivă, 
egoism, aroganță. Or, aia nu mai este iubire, e doar frică 
şi pretenţie de a avea, nu de a fi. Adevărata iubire mă 
face vulnerabil, mă redimensionează. Când încep să 
mă iubesc pe mine? Atunci când încep să dau roade, 
să fiu perfect, să am o prestanţă mai bună? Nu! Este fals 
dacă fac asta doar atunci când am rezultate bune, pentru 
că Dumnezeu nu face aşa cu mine. De fapi, de aici începe 
iubirea de mine însumi. Când încep să realizez cât de 
mult mă iubeşte Dumnezeu! Pentru că nu este o iubire 
pe merit, ci pe har. În felul acesta, capătă sens drumul de 
purificare, de convertire, de înfrumusețare. Practic, încep 
să mă iubesc pe mine pentru că mă iubeşte Dumnezeu. 
Asta mă duce cu gândul la un cântec de-acum câţiva ani 
de la San Remo. Încerc să traduc o strofă: 


„Nu căuta un sens a toate, pentru că toate au sens, 
Până şi într-un bob de grâu se ascunde Universul! 
Pentru că Natura e o carte de cuvinte misterioase, 

Unde nimic nu este mai mare decât lucrurile mici, 

Pentru că totul e un miracol, tot ceea ce vezi, 

Și nu există o altă zi care să fie ca ziua de ieri, 
Jar tu trăieşte-o acum! Ca şi cum ar fi ultima 

Și dă valoare fiecărui moment! 

Tu nu căuta fericirea, doar proiejeaz-o! 

Fiecare duce propria bătălie, 

Tu renunţă la toate, nu judeca pe cine greşeşte, 

Iartă-l pe cel care ţi-a greşit, îmbrățişează-l acurn, 

Pentru că cea mai mare realizare e să te ierți 

însuți!” 


Cântecul pe care Simone Cristicchi l-a cântat 
la Sanremo este de-o profunzime, de-o poezie, de-o 


umaniiate absolut incredibile! Versurile sunt ale lui 


Marco Guzzi, scriitor italian, care mai are un alt poem — 
sau o altă lecţie — pe care l-am tradus recent. 


ULTIMA LECŢIE 
de Marco Guzzi 


„Nu refuza zăduful acestei după-amieze calabreze. 
Nu refuza frica ta. 

Nu refuza meschinătatea ta şi orgoliul tău, 
Sensul înţepător al inferiorităţii tale şi al percepției 
unei superiorități 

Care judecă şi cataloghează persoanele 


Pe baza sistemelor de judecată inflexibile şi 
nemiloase. 


Tu nu judeca judecata ta, nu te condamna. 

Nu refuza acea umbră pe care o urăşti înlăuntrul 
tău, 

Nici pe cealaltă care o urăşte, nu te despărţi de 
NIMIC. | 

Nu refuza amărăciunea răsăritului de zi 

Nici păcatul tău cel mai frecvent. 

Lasă-mă ca eu să te lărgesc: iu 

Cuprinde, primeşte, acceptă, însănătoşeşte. 
Priveşte cu bunătate aviditatea ta de copilfrustrat. 
Priveşte cu iubire aroganța ta, izolarea ta. 
Priveşte la josniciile tale aşa cum o mamă îşi 
priveşte 

Fiul care i se zbate în braţe în timp ce o respinge 
plângând. 

Aşa îl vei iubi pe asasinul tău şi te vei ruga pentru 
el. 


Îl vei privi cu bunătate pe prigonitorul tău, care te 
exclude în mod nemilos, 


Care te-a umilit şi te-a înfrânt, fără ca măcar să 
te recunoască. 

Nu refuza nimic. Nu judeca. Nu te condamna. 
Rămâi unul, unanim, un suflet neîmpărţit. Rămâi 
coerent. 

Nu rezista răului. Nu îl dubla. Devino mamă. 
Devino intermediar, medic. 

Fă să îți pese. 

Și îngryeşie. 

Atunci milostivirea îl va topi în inima ta, 


Pentru că întotdeauna un refuz alimentează focul 
distrugător. 


Împăcarea cu tine însuţi 


În timp ce acceptarea topeşte gheața şi alină 
rănile. 

Și nu refuza nici măcar refuzul tău. Nu te 
înverşuna. 


Joacă-te cu el mai degrabă, cântă-i un cântec, fă 
din el o poveste, 


Și îl vei vedea că dispare cu cât i te opui mai puţin. 
Înţelegi această lecţie? Te-ai prins? Vrei această 
inimă a mea j 

Care nu neagă? Vrei să cunoşti iubirea mea 
divină? 

Vrei perfecțiunea? 

Este toată aici, în aceste braţe 

Oricum deschise, chiar dacă mă ucizi.” 


Poezia aceasta am descoperit-o prin cântecul pe 
care l-a cântat Simone Cristicchi la Sanremo acum câţiva 
ani. Am descoperit un orizont de profunzime care nu 
mai era pus de multă vreme pe scenele lumii. Constat 
că suntem însetaţi de sens şi de astfel de sensuri. Să nu 
ne mai lăsăm drogaţi doar de superficialitate. Să desco- 
perim şi să redescoperim rădăcinile divine care ţin cont 
de sacrificiu, de răstignire spre înviere! 


Părintele Constantin Necula 


Oricât ar părea de ciudat, iubirea de sine este baza 
iubirii aproapelui, în viziunea Mântuitorului. El ne cere 
să îl iubim pe aproapele ca pe noi înşine, iar Evanghe- 
listul loan ne aduce aminte că nu putem să spunem că Îl 
iubim pe Dumnezeu — pe care nu-L vedem -— dacă pe 

aproapele pe care-l vedem, sau mă rog, credem că-l 
vedem nu-l iubim îndeajuns. E simplu. E o ecuaţie cu 
cel puţin trei cunoscute din patru. Problema este că nu 
o aplicăm, nu o vrem rezolvaiă. Când iubirea de sine 
devine prea mare? Când ratăm toate posibilele racordări 
la aproapele. Îndrăznesc să spun, mă rog, să scriu, că 
suntem asemenea unor montaniarzi în ceaţă totală, 
prost îmbrăcaţi şi slab antrenați atunci când ispitim 
iubirea de sine fără atenţia acordată mediului nostru de 
trăire. Fundamentul iubirii este acelaşi, dar roada lui se 
discerne prin eforturi diferenţiate. 


În ce chip își arată creștinul iubirea de sine? 


Părintele Francisc Doboş 


Dau un exemplu aparent banal, dar dureros. 
Tuturor ni se întâmplă să ne lovim. Ori cu degetul mic 
de la picior de mobila din casă, ori cu capul de câte o 
grindă. Tocmai mi s-a întâmplat şi încă simt cucuiul. A 
fost un sunet înfundat şi puternic. Durere şi întunecime 
a ochilor. Pentru mine, iubirea de sine a început să 
crească atunci când nu am mai reacţionat cu imprecații 
în momente în care mă loveam ca prostul. Când nu 
mai aruncam asupra mea invective — cunoaştem mulţi 
sentimentul. E o modalitate prin care eu am observat 
iubirea de sine: atunci când îmi greşesc mie însumi, 
las să se aşeze greşeala şi durerea şi nu mai reacţionez 
impulsiv. Am început să mă iubesc mai mult atunci 
când nu am mai reacţionat impulsiv când am pierdut 

prima dată avionul, când am pierdut lucruri, când am 
fost implicat într-un accident de maşină. Atunci când 
ți se întâmplă lucruri dintr-acestea şi nu mai este pe 
primul plan pierderea materială, ci câştigul relațional, 
al meu faţă de mine, faţă de oameni, față de Dumnezeu. 
Pot fi multe alte căi, dar asta mi-a venit în cap... pentru 
că a venit de la o grindă, care nu avea nicio vină. 


Părintele Constantin Necula 


Un creştin realist trage tare la mântuire. Modul 
cel mai important de realizare a mântuirii este aşezarea 
în voinţa lui Dumnezeu. E spusa aceea a Fericitului 
leronim Grecul: „Eu voiesc să voiesc voia Domnului”, 
care ne aduce cu picioarele pe pământ. Cred că Dietrich 
Bonhoeffer are o lucrare chiar așa-numită: Creştinul 
cu picioarele pe pământ. Un soi de magnetism teluric 
necesar descoperirii forței prezenţei lui Dumnezeu. E 
singurul mod de a te linişti, de fapt, în lupta cu lumea 
din jur. Am învăţat asta o dată în plus străbătând, sub 


ghidarea Preasfinţitului Veniamin Goreanu, episcopul 


Basarabiei de Sud, ţara noastră de lângă noi. Bucuria 
părtăşiei cu Hristos nu este o chestionare a confuzii- 
lor sau o confuzionare a chestionărilor, ci pur și simplu 
viață. Viaţă activă. Fără emfaze ieftine. Creştinismul 
nu este alta decât memoria activă a unei istorii care se 
desfăşoară cu noi în fluxul ei de memorie. Nu suntem, 
creştini fiind, în afara lumii, ci asemenea unor marinari 
aflaţi pe navă, cu locul nostru, cu misiunea noastră. 
Moartea nu ne desparte de lumea în care trăim, ci ne 
face să trăim activ unirea cu Dumnezeu. Un bun creştin 
nu poate urî ce i se întâmplă decât dacă e în iivitura 
de păcat a lumii. Când este doritor de Împărăţie, 
vede numai ţinta asta, fără a rata omenia din el. 

Riscul păcatului nu-l face mai puţin om. Mecanismul 
realismului său stă în forța pocăinţei sale. In capacita- 
tea lui de a rămâne lângă Dumnezeu. 


Există și o parte pozitivă a iubirii de sine? 
Dacă da, care este aceasta? 


Părintele Francisc Doboş 


N 


Fără iubirea de sine nu pot să iubesc pe nimeni. 
Fără iubirea de sine, iubirea celorlalţi nu este altceva 
decât egoism. Fără iubirea de sine, când iubesc oameni 


nu înseamnă nimic altceva decât căutarea interesului 
- caut să profit, să sug, să absorb de la ei, nu doar să 
dăruiesc. Dacă nu mă iubesc pe mine aşa cum mă iubeşte 
Dumnezeu, nu voi fi capabil să-i iubesc pe oameni, ci doar 
să mimez adevărata bunătate, adevărata iubire, să fiu 
doar interesat, bun din interes, generos din interes. Dar 
dacă interesul devine Dumnezeu, atunci este singurul 
interes care-mi aduce profit veşnic. 


Părintele Constantin Necula 


Partea pozitivă a iubirii de sine? Grija pentru 
ceea ce faci. Nu e vorba aici de un fariseism ieftin, ci de 
angajarea în starea fundamentală a creștinului: trăirea 
lui Dumnezeu. Trăirea cu Dumnezeu. Nu e complicat 
dacă nu hrăneşti sufletul cu bârfe, răutăţi şi ambiţii. 

E un orizont de aşteptare care desființează, oarecum, 
tocmai negrija de tine ca om. Construirea unui pod cu 
Dumnezeu e mai important decât dărâmarea podurilor 
cu ceilalţi oameni. Nu e o chestiune de frică, de limitare 
a gândirii ori a libertăţii. Din contră. Nu am descoperit 
nicăieri un om mai liber decât omul-creştin aflat în 
manifestarea neputinței sale ori a fragilităţii sale. Uite, 
trăim de doi ani înconjurați de moarte, ca un ocean de 
necontrolat. In valul oceanului ne pier prieteni, oameni 
dragi ori oameni pe care nu-i cunoaștem. Știm însă că 
avem un liman, o insulă și un țărm pe care ne aşteaptă 
liniştea. Cuminţenia care vine din odihnă. Asta e partea 
pozitivă a iubirii noastre de noi înşine: să ne dorim să nu 
pierdem odihna şi limanul. 


FERICIREA / CE ÎNSEAMNĂ 
A FI FERICIT ? 


Părintele Francisc Doboş 


Tocmai am predicat despre asta, am avui zilele 
acestea fragmentul din Evanghelia după Sfântul Luca, 
când Cristos proclamă Fericirile. Anapoda Fericirile 
astea evanghelice! Sunt tocmai contrariul a ceea ce 
credem noi. Cum să întrupezi atunci când Cristos 
zice: „Fericiţi, voi, cei săraci, căci a voastră este” — 
la prezent -— „Împărăţia Cerurilor!”, Împărăţia lui 
Dumnezeu. Ce-nseamnă să fii sărac? Lipsit? Aşa 
cum vedem săraci material? Evident că nu, pentru că 
adevărata fericire e atunci când nu-ţi lipseşte Dumnezeu. 
Dar sunt momente în viaţă când Îi duc lipsa, din 
cauza propriilor mele slăbiciuni, păcate, înverşunări. 
Fericirea adevărată, nu doar asta fabricată omeneșşie 
prin plăcere, prin plinătate umană, esie atunci când 
eu devin asemenea unui sân. Sânul Fecioarei Maria, 

căreia Arhanghelul Gabriel îi spune: „Uite ce vreau 
să fac! Să-l pun pe Fiul lui Dumnezeu să se nască din 
tine!” Asta încearcă în permanență Dumnezeu să facă 
cu fiecare dintre noi! Să-l dăm naştere lui Dumnezeu, 
asta înseamnă fericire! Iar eu, dacă reuşesc să-l dau 
naştere lui Dumnezeu, în inima, în sufletul, în mintea, 
în gândurile altor semeni de-ai mei, sunt cel mai 
fericit om! Chiar şi atunci când îi provoc, când îi pun 
în criză. Adevărata fericire nu vine fără să mă pună-n 
criză, fără să-mi schimbe falsele siguranţe. Fericiţi 
cei săraci! Fericiţi, voi, cei săraci, pentru că a voastră 
este Împărăţia Cerurilor! Despre ce sărăcie este vorba? 
Despre aceea când îmi dau seama că toi ceea ce am 
acumulat nu-mi dăruieşte veşnicia. Sunt sărac aşa cum 
este sărac un copil, care are totul pentru că primeşte 
totul. Asta este adevărata sărăcie! Când nu devin eu 
Dumnezeu pentru viaţa mea, când nu devin demiurg. 
Când nu devin eu idolul sau când nu devin idoli cei 
dragi ai mei. Atunci când relaţiile sale omeneşti încep să 
scârţâie, omul ajunge în criză: depresie, sinucidere sau 
chiar omucidere. Când este Dumnezeu dirijorul, îi dau 
voie omului de lângă mine şi celui din mine să greşească 
şi nu mai ajung la disperare. Permit să fiu răstignit, 
părăsit, aşa cum s-a întâmplat cu Cristos. Chiar dacă eu 
însumi ajung să răstignesc, să părăsesc. Să fie timp de 
întoarcere şi pentru mine. De aceea sunt sărac. Fericit 
şi sărac. Capacităţile mele intelectuale, culturale, rela- 
ționale, nu-mi dobândesc veşnicia, pentru că veşnicia 
şi îndumnezeirea nu sunt rodul prestaţiilor mele, ci 
darul Lui. Faptul că eu reuşesc să primesc darul Lui şi 
să creez umanitatea îndumnezeită este fericirea cea mai 
mare, care are la bază tocmai sărăcia aceasta, de a nu 
poseda nimic! Suntem doar iubiţi! 


Părintele Francisc Doboş şi Părintele Constantin Necula 


Părintele Constantin Necula 


Nu prea citesc cărţi pe seama fericirii, pentru că 
o văd numai ca împlinire deplină în sfinţenie. Citesc, 
în schimb, fericirea în ochii oamenilor ca o pregustare, 
sinceră, din tăria sfinţeniei. Am descoperit că oamenii 
sunt tot mai lucizi şi înţeleg că fericirea nu este de atins 
cu mijloacele lumii prin care trecem. Şi toţi recunosc 
limpezimea faptului că viaţa generată de valorile 
propuse de Hristos se împlineşte în rădăcinile fericirii, 
în zilele vieţii trăite. În rest, sunt definiri, acolade, tri- 
unghiuri de baleaj, chinuitoare investigaţii şi constrân- 
gătoare ambiţii de a fi fericit. Am descoperit în timp că 


mi-e foarte greu să gust din fericire, aşa cum este ea 


construită ca imagine actuală. Că între un măr bun şi 
o masă sofisticată prefer mărul, din nevoia de a avea 
timp de citit, de exemplu. Toţi mă știu librodependent. 
Şi recunosc că deseori exagerez la citit şi cumpărat 
cărţi. Dar nu, nu e o formă de fericire, ci una de vieţuire. 
Mi-aduc aminte cât oftam dinaintea vitrinelor de librării 
din Padova ori Versailles, din Milano ori Oxford. Aşa 
cum o făceam şi dinaintea vitrinelor din cartierul de 
acasă ori a librăriilor studenţiei mele sibiene. Am trecut 
praguri de librării cu emoția aşezării dinaintea marilor 
altare ale credinţei creştine. Apoi am descoperit mag- 
netismul bibliotecilor. Sunt fericit nu pentru că le-am 
văzut, ci pentru că Dumnezeu mi-a oferit bucuria de a 
trăi în ele. De a face din ele insulele care duc spre liman. 
Dacă m-ar fi întrebat cineva pe când mă jucam pe 
bordurile din Steagu, cartierul meu, dacă eu credeam 
că aveam să ajung să văd Biblioteca de la Santa Croce 
din Firenze, aş fi râs dezlănţuit. Nu ştiam decât de 
Fiorentina, echipa de fotbal a Florenței. Prezenţa lui 
Dumnezeu în vocaţia mea a schimbat întreg orizontul. 
Cum n-aş crede că pot parcurge sub purtarea Lui de 

ertarea este importanta În 

viețile noastre, atâta vreme cai 
transferă în ele puterea iertarii 
Domnului Hristos. În fond, nu 

noi iertăm, ci Hristos din noi ne 
dăruieşte puterea de a ierta. 

Și bucuria de a fi iertați Dar Și 
această bucurie se naşte tot din 
darul lui Isus Hristos. E iertarea care 
naşte pocăință şi descoperă firii 
noastre omeneşti posibilitatea de 
a se îndumnezei 


Părintele Constantin Necula 


Părintele Francisc Doboș și Părintele Constantin Necula 


grijă drumul spre împărăție? Suma fericirilor noastre 
mici dă puterea de a fi viu în Rai. 


Credeţi că tehnologia și în special social 


media influențează în vreun fel fericirea 
oamenilor? 


= 


Părintele Francisc Doboş 


Noi concentrăm. acum atenţia pe toate aceste 
descoperiri, care sunt mediul în care trăim. Le vedem 
doar pe acestea. Fiecare epocă istorică a avul propriile 
provocări, toate au avui o influenţă asupra relaţiilor 
<ociale. Acum suntem la nivelul acesta de dezvoltare, 
unul de neimaginat. Totul e digital. Poate-i mult mai 
aproape de ceea ce ar trebui să fie omenirea, dacă ne 
gândim la digitus paternae dexterae — degetul creator 
şi creativ al lui Dumnezeu. Digitalizarea pare astăzi să-l 
îndepărteze pe om de el însuşi şi, implicit, de Dumnezeu. 
Or, ne confruntăm cu înstrăinarea omului de propria 
umanitate, tocmai în căutarea ei. Tehnologia nu e rea sau 
nocivă, aşa cum niciun alt instrument nu este rău în sine. 
Ci doar intenţia mea, timpul meu, modalitatea mea de a 
aborda o situaţie, de a trata cu ea. Greutatea, importanţa 
pe care le dau lucrurilor materiale în detrimentul lui 
Dumnezeu, ce preţuiesc mai mult? Tehnologia, în detri- 
mentul relaţiei? Pentru că, dacă tehnologia mă înde- 
părtează de relaţii adevărate, atunci ea devine idolatră. 
Evident că, trăind vremurile acestea, omul are nevoie de 
o redescoperire a lui Dumnezeu şi a propriei umanități, 

plecând de la acest statu-quo. De la lumea digitalizată. Şi 
de la ceea ce va urma, de la ce va fi după, adică meta, în 
limba greacă! 


Părintele Constantin Necula 


Tehnologia e doar un mijloc de mai bine. Nu este 
binele. Cu timpul liber rămas după ce s-au inventat 
maşinile de spălat vase ori rufe trebuie să alegi singur 
ce să faci. Fidelitatea, în raport cu țelul fericirii, e ajutată 
de tehnologie, dar nu se împlineşte tehnologic. Influenţa 
social media nu este dată în raport cu fericirea ca atare. 
Prin social media se construiesc anumite schele şi 
scheme de susţinere a unor idealuri. Unele corupte de 
minciună. Sunt un soi de diapazon care ne redeşșcoperă 


auzului partiturile pe care le avem la îndemână, uneori 
fără să ştim. 


Este sanătos să alergam cu înverşunare 


după „fericirea deplina” sau mai degraba ar 
trebui să ţintim echilibrul? 


Părintele Francisc Doboş 


Atunci când alergăm după fericire, ne punem în 
poziţia de a obţine fericirea, prin mijloacele noastre. Pe 
când adevărata fericire este un dar, este când începi să 
observi darurile pe care Dumnezeu ţi le-a făcut. A, că tu 


197 


Părintele Francisc Doboş şi Părintele Constantin Necula 


ai ajuns să faci alegeri de viaţă corecte, da, e una, dar tot 
datorită unei dioptrii bune, relaționale, spirituale ai făcut 
aceste alegeri. Fericire mai este şi atunci când ajungi 
să nu mai alergi după fericire, ci să o primeşti. Asta nu 
înseamnă că rămân pe canapeaua vieţii mele fără să ies 
din casă, fără să mă antrenez la umanitate şi la divinitate. 
Dacă îmi dau seama că tot ceea ce fac nu este în dimen- 
siunea „eu obţin”, ci „eu primesc”! E o conjugare diferită, 
cu alt verb. Perspectiva este diferită! Atunci când realizez 
că cele mai multe lucruri, cele mai profunde şi cele mai 
importante din viaţa mea nu le obţin, ci le primesc, 
trăiesc adevărata binecuvântare şi adevărata fericire! 
Nu mai alerg după ea, pentru că e cu mine, întotdeauna. 
Chiar şi atunci când mă-mbolnăvesc, chiar şi atunci când 
mor. Nu mai alerg după fericire, alerg fericit! 


Părintele Constantin Necula 


Nu putem alerga la nesfârşit după fericire, pentru 
că alergarea nu e o formă de cuprindere, ci doar una de 
căutare şi atât. Dar cine poate şti ce încape de fapt în 
conţinutul numit „fericire” pentru fiecare dintre noi? De 
aceea cred că e o aiureală crearea unui Institut al Fericirii 
pentru a „capsula” definirile ei. În urmă cu ceva ani, la 
momentul referendumului pentru familie, se insista 
nebuneşte pe ideea că părinţii români sunt cei mai răi 
din lume. A doua zi a apărut o altă ştire: copiii români 
sunt cei mai fericiţi din lume! Nu cred nici în prima şi nici 
în a doua cercetare. Fericirea şi nefericirea se înnoadă 
deseori în noi. E bine să ne păsirăm echilibrul şi bunul- 
simţ. În toate e loc de mai bine. Fericirea nu are grade de 
comparaţie, oricum. 

De ce tindem sa ne apropiem mereu de 
Dumnezeu în momentele de cumpănă? 


Părintele Francisc Doboş 


Din interes, evident că din interes. Pentru că,- 
până nu dăm de greu, credem că ne descurcăm şi fără 
El. E ca în acel banc. Trebuie să semnez contractul de 
milioane şi nu ajung la întâlnire din cauză că nu găsesc 
loc de parcare. Aşa că mă rog lui Dumnezeu să m-ajute să 
găsesc unul. Într-un final, găsesc, pentru că Dumnezeu 
a făcut în aşa fel încât să îl găsesc, dar eu spun: „A, nu 
mai e nevoie, Doamne, gata am găsit!” Pentru că altfel 
trebuia să-l dau lui Dumnezeu jumătate din câştigul pe 
care l-aş fi semnat. Cam aşa e, de foarte multe ori, şi cu 
viaţa noastră. Îl tratăm pe Dumnezeu doar ca pe un, aşa 
cum spun italienii, tappabuchi, adică un astupător de 
găuri. Un fel de găuri relaţionale sau financiare. Doar 
când dăm cu capul de grindă sau cu capul de viaţă vedem 
că nu au funcţionat reţetele noastre, că suntem cu barca 
goală, în faliment relaţional, şi ne întrebăm: „Doamne, 
ce ne facem?” Nu contează dacă ajung la Dumnezeu şi 
din interes. Foarte mulţi oameni ajung la credinţă şi la 
Dumnezeu din interes, pentru că şi-au încercat reţetele 
proprii. Pentru că au văzut că nu au pescuit: sens, 
viaţă, bucurie, plinătate, sănătate. Şi ce dacă ajung la 
Dumnezeu din interes? Important este să-L descopăr pe 
Dumnezeu aşa cum este, chiar dacă modul de a ajunge 
la EI este distorsionat. Important e ca atunci când ajung 
la Dumnezeu să-mi dau seama cine este El pentru mine. 
lar E] va şti să facă minuni cu viaţa mea şi cu umanitatea 
mea. 


Părintele Francisc Doboș și Părintele Constantin Necula 


Toţi suferim, dar nu toţi reacţionăm la fel la 
suferință. Unii se-nverşunează, devin rigizi, uneori 
violenţi, iar alţii, în suferinţă, devin vulnerabili şi săraci 
în sensul acelei sărăcii evanghelice: „Fericiţi cei săraci!” 
Când am curajul vulnerabilităţii, dau sens suferinţei 
mele. Toţi suferim și toţi facem pe alţii să sufere, la un 
moment dat în viaţă. Suferinţa face parte din natura 
umană, dar nu este totul! Fericirea nu înseamnă lipsa 
suferinţei, ci fericirea înseamnă şi sensul pe care-l dăm 
suferinţei. Dacă acesta este iubirea — pentru că iubirea 
nu există doar aşa, conceptual, ci doar relaţional -, 
atunci devine parte din veşnicie. Cristos, după Înviere, 
le-a arătat ucenicilor semnele suferinţei, a luat în 
veşnicie răstignirea şi a devenit plinătate. Nu trebuie să 
uităm nimic şi nu vom uita nimic din suferinţele noastre. 
Trebuie şi se cuvine să dăm sens tuturor suferințelor. Să 
facem cât mai multe perle din rănile noastre. Dintr-un 
bob de nisip, care provoacă o rană scoicii. Perle, nu 
războaie. Oamenii nu au nevoie doar de evoluţie! Avem 
nevoie de convertiri, iar convertirea nu are doar aspectul 
moral, ci conţine în sine şi aspectul artistic, de frumuseţe: 
nu doar bun, ci şi frumos. Cristos este păstorul frumos, 
păstorul bun. Kallos le are pe amândouă: atât accepţi- 
unea de bun, cât şi pe cea de frumos. Iar noi nu trebuie 
doar să evoluăm, ci să punem evoluţia în mai multe 
talere: uneori, cultural, alteori, tehnologic. Însă uităm 
un aspect foarte important: nu evoluţia este soluția, 
ci convertirea noastră, adică înfrumusețarea noastră, 
practic, îndumnezeirea noastră. Iar asta irebuie s-o facă 
fiecare generaţie. De aceea avem sfinţi, de aceea suntem 
şi păcătoşi, pentru că ne lipseşte îndumnezeirea. Și nu o 
realizăm decât personal, dar în comunitate. 

Nu poți ține pe cineva în colivia 
propriei iubiri, adevarata iubire 
2 CEA Care-i Invata De CElOIGIL 
arta ZDorului. Și chiar de-ar fi 
sa mearga până la capatul 
pamântului, știe unde locuieşte 
cu adevarat: în inima celuilalt. 
Şi-n veşnicia lui Dumnezeu, 
care le construleşte Cuibul, NU 
DOO CAS. 


Parintele Francisc Doboș 
N e A 


+ 

Părintele Constantin Necula 


De ce tindem să-L căutăm pe Dumnezeu în 
momente de cumpănă? Unii da, alţii ba. În ultima 
vreme am constatat că aceia care-L au pe Dumnezeu 
de sprijin Îl au tot timpul, nu doar în momente grele. 
E acolo ceva de înţeles şi pentru că am folosit cuvântul 
cumpănă, care te duce imediat la ideea de fântână cu 
cumpănă — chiar cred că nu mai avem multe poze de 
făcut cu astfel de fântâni —, înţelegem poate mai bine că, 
pentru a ajunge la adâncul de răcoare al unei astfel de 
fântâni, avem nevoie de cumpănă, ea coboară brațul pe 
care se află găleata însetată de apă pentru a se împlini 
în luciul apei. Uneori, în verile arse de vipie, un borhot 
de mâl umple cu miresme scoaterea apei. De unde şi 
dificultatea cumpănirii atente în momentele grele. Din 
unele ieşim curăţiţi şi plin de sens duhovnicesc. 
Din altele ieşim încăpăţânaţi, răniţi, loviți şi cu o dorinţă 
neînfrântă de răzbunare. Îl căutăm pe Dumnezeu, dar 
nu reuşim să ne aflăm pe noi, neapărat. Riscul este ŞI 
să Îl pierdem pe Dumnezeu odată cu sufletul nostru. 
Numai cine cultivă o relaţie sănătoasă şi continuă cu 
Dumnezeu reuşeşte să acordeze cumpăna cu tensiunea 
clipei şi cu pogorârea în răcoarea găsirii Lui. E o școală 
rea, o căutare extrem de laborioasă. Şi cu riscuri. 
Oricum, nu este firesc să-l afli pe El numai în situații 
de criză. E ceva care nu se poate prescrie sau rescrie. 
Povestea iubirii cu Dumnezeu este un acord continuu 
cu El, o poveste cotidiană, vie, necondiționată de 
neputinţe. Neputinţa nu face altceva decât să ne 
descopere fragilităţile pentru care, deseori, Dumnezeu 
ne iubeşte în mod special. 


ECHILIBRUL DINTRE VIAŢA 
PROFESIONALĂ ȘI CEA 
PERSONALĂ 


Traim niște vremuri în care orele de lucru 
sunt din ce în ce mai multe, iar „epuizare” 
devine, din păcate, o stare cu care ne 
confruntam mulți dintre noi. Cum reușim să 
ieșim din acest cerc vicios și să spunem stop, 
să incercam să ne preţuim mai mult și să ne 
pese mai mult de noi înșine? 


Părintele Francisc Doboş 


Ne plângem că nu avem timp. Şi, cu toate acestea, 
pentru fiecare dintre noi nu există decât douăzeci şi 
patru de ore pe zi. Suntem epuizați, într-o continuă 
alergare după bunuri, cu pierderi de bucurie şi de sens. 
Pentru a da randament, e nevoie să ştim să ne oprim ca 
să trăim. Ca şi pentru un sportiv de performanţă, avem 
nevoie să ridicăm pulsul, avem nevoie să antrenăm inima 
noastră, trupul nostru, pentru un puls ridicat. Dar nu 
putem să ţinem turaţia la maximum pentru că, în felul 
acesta, clacăm. Este experienţa pe care o trăiesc mulţi, 
de burnoui. În societatea noastră, vedem cum mulţi aleg 
să renunţe la joburi bine plătite și să înceapă o activitate 

care să-i facă să trăiască. Avem joburi bine remuneratie, 
dar suntem sclavi de lux. Mă refer la cei care lucrează în 
companii mari, care lucrează pentru multinaționale, care 
au de toate, dar nu se mai au pe ei. Riscăm să avem de 
toate şi să nu avem timp nici pentru noi şi nici să cheltuim 
ceea ce acumulăm. Cum reuşim să ieşim din acest cerc 
vicios? Având curaj să ieşim din sclavia impusă din afară 
şi din cea pe care ne-o impunem, pentru a câştiga câi mai 
mult. Să-mi dau seama că, atunci când încep să câştig 
mai mult, dar mă pierd pe mine, îmi pierd viaţa. Ca să fiu 
un preot cât mai implicat în viața oamenilor, am nevoie 
de momentele mele — în care să fac sport, în care să mă 
opresc ca să mă odihnesc, de concediu, de zile libere, de 
rugăciune, de lectură. Nu suntem maşini care să producă 
în permanenţă. Ca să producem iubire, avem nevoie să o 
primim. Ca să fim dătători de viață, avem nevoie 
să o lăsăm să ne curgă în vene, în gânduri, în meditaţie, 
în contemplare. lar ca să putem contempla şi realiza 
bogăţia vieţii, se cuvine să trăim exigenţa tihnei. Pare o 
invitaţie care nu poate fi onorată de mulţi. Şi, cu toate 
acestea, asta predic de fiecare dată. Să nu uităm de Ziua 
Domnului! De fapt, toate zilele sunt ale lui Dumnezeu, 
pentru că fără El nu am fi existat. Şi să nu uităm să ne 


oprim din agitaţie, din vânarea de vânt, pentru a trăi şia - 


experimenta suflul Duhului Sfânt şi al veşniciei din timp. 
Pentru a da sens tuturor acţiunilor noastre. 


Părintele Constantin Necula 


Echilibrul între viaţa personală şi cea profesio- 
nală se realizează numai în inima dedicată unei căutări 
reale a vieţii autentice. Cine caută numai spectacularul, 
răsfătul şi minciuna ca formă de comunicare a dorinţei 
şi împlinirii umane riscă să fie centrifugat din marea și 


164 


Împăcarea cu tine însuți 


provocatoarea moară a lumii. Și nici cel care crede că 
totul în jur e plin de „magia” spirituală nu e în echilibru, 
neapărat, cu Dumnezeu. Am constatat că spiritualiza- 
rea forţată a vieţii, prin tot soiul de proiecte, în care se 
amestecă spiritualităţi obscure cu practici aberante, nu 
cheamă binele, ci construieşte iluzia acelui bine din care 
deseori se naşte depresia „pozitivă”. O lepădare de lume 
cu valenţe fals-spirituale aduce după sine căderi, răniri 
şi izolări bolnave. Este ceva defect în sufletul omului de 
astăzi? Nu doar. Mereu tendinţa de a asuma exerciţii 
de spiritualitate ambiguă a fost apanajul omului-căută- 
tor. Creştinismul răspunde în supra-măsură căutărilor 
noastre, cu singura condiţie să fie cercetat cum se cuvine. 
Cu inimă curată şi minte deschisă. Din acesie premise se 
naște şi liniştea „personal-profesiona!” în vieţile noastre. 


Fuga permanentă în care ne zbatem, care aduce 
cu sine oboseala cronică, descoperită pe piele proprie cu 
mult înainte de Covid-19, are la bază disfuncţiile create 
de neîncrederea în obiectivul de viaţă propus. E un soi 
de fugă în jurul cozii. Dacă tragem linie, la finalul multor 
zile vedem cum rezultatele tind spre nimicul obositor 
al unor ţinte false. Nu ne schimbăm în bine comporta- 
mentele şi, deşi ne propunem, zi de zi, ca de mâine să 
ne apucăm să facem ceva şi pentru sufletele noastre ori 
sănătatea noastră, numai destabilizarea stării de bine ne 
apropie de o poziţionare corectă faţă de ceea ce ar irebui 
să facem. Știm că dialogul cu Dumnezeu nu dăunează 
sănătăţii, dar insistăm cu tot soiul de discuţii infecunde 
care angrenează sufletul în angoase interminabile. Aşa 
facem şi în ceea ce priveşte sănătatea noastră. Suntem 
dificili parteneri de dialog lui Dumnezeu, medicilor, iar 
profesioniștii în general ne deranjează din mediocritate. 
leşim din epuizare odihnind motoarele vieţii. Căutând şi 
lucrurile care ne odihnesc real. Nu vorbesc aici doar de ce 
mâncăm, bem sau privim. Ci de modul în care ne aşezăm 

sufletul în cele ale sufletului şi temperăm omenescul din 
noi cu o propunere de viaţă curată, apropiată de linişte şi 
pace. Eu însumi m-aş vrea mai atent, mai cuminte şi fără 
angajamente în păcate. Greşim uneori şi pentru că ne 
temem de rutina care, de obicei, asigură siguranţa unei 
odihne minime. Unii combat tipicul Bisericii, că prea 
sunt slujbele așa şi aşa sau descoperă ei soluţii pentru 
eficientizări ale lenei şi părerii de sine în slujire. Or, 
tipicul creează tocmai simplitatea de rutină spirituală 
necesară înţelegerii ritmului intern al vieţii liturgice a 
Bisericii. Acel nucleu de temperare a excesului personal. 
Alergi, alergi, dar în lăcaş ai ritmul respirației odihnei. 
Şi asta e nemaipomenit. Te recondiţionezi ca alergător 
de cursă lungă. Pentru că viaţa nu e o fugă după ceva, ci 
către Cineva. Şi e greu de gestionat asta. 


eți, spovediţi 


[si 


foarte des batrâni, pe 
ii es să meargă spre 
immplirăți ia Ceruril Li când de | Ia a ideea de 


echilibru 


mari reg 


Părintele Francisc Doboș 


Este regretul Sfântului Augustin: „Prea târziu 
te-am iubit.” Regretul timpului pierdut, dar care, conşti- 
entizat în momentul Marii Treceri, devine câștigul păcii 
adevărate. Şi al veşniciei. Dar nu există doar regrete. 


166 


Împăcarea cu tine însuți 


Pentru oameni cu o credinţă profundă, există şi liniştea 
dinaintea morţii. Încrederea. Am experiența recentă a 
unei persoane pe care am însoţit-o în ultimele momente. 
Pe deplin conştientă, cu toate că era legată de un pat 
de ani întregi. Dar de-o seninătate şi de-o bucurie care 
m-au provocat pe mine şi m-au făcut să-mi fie ruşine 
de multele mele momente de slăbiciune. Să vezi seni- 
nătatea unui om şi bucuria din privire ştiind că mai are 
puţin de trăit. Foarte puţin. Pace interioară. Şi ne-am 
hrănit reciproc. Am învăţat mai mult de la acea persoană 
decât i-am dăruit. Pentru că am învăţat să preţuiesc 
prezentul meu şi să-mi doresc ca în momentul morţii să 
pot avea aceeaşi seninătate şi aceeaşi încredere. Aceeaşi 
bucurie. După ce am împărtăşit-o, după ce i-am dat 
dezlegare şi Maslu, era atât de fericită şi glumea, spu- 
nându-mi: „Când ajung dincolo, o să-mi aduc aminte. 
Cum ajung dincolo, mă voi ruga pentru dumneavoas- 
tră.” Să poţi discuta despre lucrurile acestea atât de fin 
m-a lăsat fără replică, peniru că, de obicei, încercăm să 
cosmetizăm momentul Marii Treceri. Chiar dacă avem 
de-a face cu moartea celor dragi... „Să-i spunem, hai să 
nu-i spunem...” Şi evităm să spunem lucrurilor pe nume 
atunci pentru a crede că nu despre asta este vorba. Am 
învăţat atât de mult de la persoanele pe care le-am însoţit 
în momentul morţii. Persoane care mi-au predicat prin 
felul în care au trăit suferinţa: cu seninătate, cu iubire, cu 
credinţă. Este provocator, mă arde în conştiinţă ca să-mi 
aprindă inima. Şi ca să pot spune şi altora să trăiască bine 
prezentul fără să le fie frică de moartea de mâine. Lecţia 
cea mai profundă e să trăiesc prezentul, ei deja trăiesc 
în veşnicie înainte să moară. lar moartea nu a fost decât 
O trecere. Lină sau mai puţin lină, moartea este moarte 
pentru fiecare. Nu e uşoară. Dar exemplul multora pe 
care i-am însoţit m-a cutremurat şi m-a provocat. 

Părintele Constantin Necula 


Nu doar bătrânii pleacă. Şi nu trebuie să te apropii 
de moarte ca să exprimi regrete. Dar ei, oamenii vârstei 
aproape in-identificabile, au curajul să recunoască unde 
ar fi vrut mai mult de la viaţă. Nu pot exagera genera- 
lizând, dar cele mai multe regrete vin din poziţionarea 
față de Dumnezeu. Am auzit-o des, să mă credeţi, de 
la oameni care numai despre Dumnezeu n-au vorbit şi 
trăit în viaţă. Ai sentimentul pregătirii întâlnirii cu o 
personalitate căire care se raportează cu toată fragilita- 
tea. Mulţi descoperă că doar EI le-a mai rămas, Limanul 
despre povesteam ceva mai sus. Dar am auzit regrete 
de tot soiul. Poate cele mai grele sunt legate de moartea 
unor copii, moarte anterioară momentului în care 
discutăm împreună, morţi care le-au schimbat modul de 
a fi, iubirea şi ura deopotrivă. Alte regrete vizează că nu 
şi-au susținut copiii pentru o viaţă mai bună, pentru 0 
împlinire mai frumoasă. Sunt emoţionante momentele 
când, îndată după spovedanie şi împărtăşire, se apropie 
cei ai casei, se văd, de multe ori, ultima dată aşa, în chip, 
faţă către faţă. Oricum, intimitatea cu moartea a multor 
contemporani este lecţia cea mai importantă pe care am 
primit-o ca preot. E greu, foarte greu, în situaţiile în care 
bătrânii sunt... copii. Maturizaţi de suferinţă şi îmbă- 
trâniţi de boală, ei sunt lecţia vie a perisabilităţii firii 
noastre umane. Numai Hristos a schimbat moartea în 
nuntă. Şi ei, dragii de ei, o ştiu. Nu pot să vă spun cum, 
dar o ştiu şi o preţuiesc. Aici e cel mai greu şi nu mi-e 
de ajuns plânsul să-i regret. La fel în cazul mamelor ori 
taţilor cu mulţi copii. Pe cei care întreabă, asemenea lui 
Bertrand Russell, unde este Dumnezeu în situaţia lor de 
suferinţă îi asigur că e acolo, cu ei. E Singurul care nu 
fuge în direcţia opusă morţii lor. Parcurge cu ei culoarul 
ultim de viaţă. 

Părintele Francisc Doboş 


Trăim o umanitate defazată. În ce sens? Pentru a 
avea performanţă în viaţă, pentru a avea un loc de muncă, 
realizări profesionale, avem nevoie să facem şcoli, 
doctorate, investim foarte mult în educaţia noastră, în 
realizările noastre profesionale şi nu ne dăm seama când 
facem praf inima noastră, sentimentele noasire. Dacă tot 
mergem la şcoală şi facem atâtea şcoli-pentru diplome, 
neglijăm tocmai școala relaţiilor noastre, pe care se vor 
clădi familia noastră, viitorul nostru. Și nu mai ţinem 
cont de ritmul biologiei. Oameni care trăiesc şi au locuri 
de muncă, realizări profesionale foarte mari, dar care 
nu au relaţii funcţionale, care nu au iubire adevărată. 
Care nu au familie, nu au copii pentru că nu-şi permit, 
nu din punct de vedere financiar, ci din cauza sclaviei 
moderne, a jobului de lux. Iar atunci când s-au aşezat 
mai bine în viaţă şi-şi pot permite, nu mai funcţionează 
biologia. De aceea spun că trăim o umanitate disfuncţi- 
onală. Avem nevoie să redobândim umanitatea. Ne este 
sete de viaţa adevărată, care este relaţională, nu doar 
cantitativă. Casele, conturile, vacanţele noastre luxoase, 
toate acestea pot uneori să devină apanajul unor tristeţi 


Părintele Francisc Doboș și Părintele Constantin Necula 


nebănuite. Și al unei lipse de iubire. Singurătatea de lux. 
Asta trăiesc mulţi oameni astăzi. Ce putem face din acest 
punct de vedere? Să avem curajul să ieşim din vârtejul 
impus de alţii. Am exemple ale multor oameni care au 
spus „stop!” mentalităţii câştigului pentru a investi în 
mentalitatea dobândirii. Dobândirea înseamnă că eşii 
dispus să primeşti, nu doar să acumulezi. Dăruind, 
vei dobândi. Nu ne învaţă despre asta mentalitatea de 
consum, ci doar Dumnezeu. De aceea, viaţa spirituală 
e de dorit, chiar şi din interes. Până să ajungem să 
descoperim cu adevărat bucuria trăirii în Dumnezeu. 
Să avem curajul alegerilor. Şi al discernământului pentru 
ceea ce contează cu adevărat. Noi nu suntem doar muncă. 
Nu suntem doar performanţă. Suntem inimă, sentiment. 
Şi dacă existăm, e pentru că cineva ne-a născut. Şi-n loc 
să câştige mai mulţi bani, s-a ocupat de mine. Nu poi 
să nu mă gândesc la asta. Trăim o criză de umanitate 
adevărată. Şi de speranţă. Avem nevoie de mult mai 
puţin pentru a fi fericiţi. Pentru fericirea noastră, nu 
cantitatea este elementul, ci intensitatea trăirilor şi pro- 
funzimea relaţiilor noastre. Curajul deciziilor înțelepte. 


Părintele Constantin Necula 


Domnul Ţiriac este o voce importantă în economie, 
dar argumentul său, sufletește, nu stă în picioare. Nu 
împărțirea timpului în mod egal face familia, ci ieşirea 
din lăcomie cu preţul asumării familiei. Noi nu ne oprim 
din a vrea să avem. Veţi vedea în timp roadele oricărei 
lăcomii cu aere de realizare în cariera economică. Nu 
poţi fi egal cu tine când liniile de calcul sunt strâmbe 
de la început. Cred mult în forța socială a investitori- 
lor, dar ea nu este suficientă. Uneori, banii lor strigă a 
necurat, din zidirile pe care le fac şi le oferă societății. E 

ceva acolo vrednic de plâns. Revin şi spun: echilibrul e 
rodul aşezării, nu al alergării. Cred că încă nu conştien- 
tizăm cât a însemnat sau, mă rog, a semnalat Covid-19 
în privinţa acestui aspect. Ţineţi minte, sunt sigur, că, 
îndată după ce nu am mai circulat compulsiv-obsesiv pe 
şoselele lumii, o ceaţă s-a ridicat şi a arătat detoxifierea 
de noxe a vieţii cotidiene. Au început să respire oraşe 
sufocate, s-au revăzui peisaje pierdute, s-au evidenţiat 
locuri uitate. Aşa e şi când dăm stop-joc caruselului 
uciderii liniştii din noi. O clipă de oprire şi dinaintea 
noastră se văd crevasele unui război în care combatan- 
ţii rămaşi nu au nicio bucurie. Ce-i de făcut? Cuvâniul 
Psaltirii ne aduce aminte: „De şapte ori pe zi Te-am 
lăudat...” Răstimpuri de rugăciune, meditaţie şi bucurii 
intime. Reconfigurări zilnice de trasee prea ambiţioase. 
Reducerea arcului de dorinţe. Ieşirea din Absurdistan, 
ţara în care anomaliile par bucurii. 


Care sunt semnele care îţi arată că ai depășit 
linia roșie a lipsei de timp alocate familiei? 


Părintele Francisc Doboş 


Neliniştea, anxietăţile și depresia. Vrem să câştigăm 
cât mai mult şi tocmai pentru că vrem asta ne pierdem, 
picătură cu picătură, pe noi înşine şi relaţiile noastre. 
Trăim vremuri de destrămare relaţională și vremuri de 
acumulare de proprietăţi. Mă gândesc când se depășește 
această linie roşie. Poate atunci când o mamă sau un tată 
de. familie îşi dau seama că nu au mai trăit tandreţea, 

relaţia, ci pe capacitatea de 

corect și exigeni ceea ce 


brimești pentru a înţelege 
cât de mult însemni pentru 


celălalt. 


Părintele Constantin Necula. 

gingăşia, cu proprii copiii, dar şi între ei, în relaţia de 
cuplu, de soţ-soţie. Pierderea gingăşiei, a tandreţei, a 
spiritului ludic, a râsului împreună este semnal mare 
de alarmă. Când nu se mai râde împreună, e semn grav, 
de boală relaţională. A râde împreună nu se învaţă de la 
emisiunile populare de umor de la televizor. Prin asta nu 
aş dori să se înțeleagă că dispreţuiesc în vreun fel glumele 
şi bancurile bune. Râsul şi surâsul propriilor copii, al 
propriului partener — soţ, soţie — nu ne arată decât că 
ne-am întors acasă. Investiţi în tandreţe şi în surâs, care 
să devină apoi râs sănătos, și nu râs unii de alţii! 


Părintele Constantin Necula 


Linia roşie a timpului alocat familiei? E un pic 
forțat. În fond, trebuie căutat ca ai casei să vadă împreună 
cu noi adevărurile muncii noastre, preocupările noastre, 
cuceririle şi înfrângerile din viaţa noastră. Părinţii 
mei nu au bravat niciodată înaintea noastră şi râdeam 
de tata că moare — cum a şi îngăduit Dumnezeu — cu 
datoria să-mi cumpere un magnetofon, promis mereu 
după treapta a II-a. În locul unei cheltuieli inutile, tata 
mi-a dăruit sprijin necondiţionat în lecturi şi formare, în 
creşterea vocației mele şi în cultivarea celei mai strașnice 
prietenii. El nu avea tot timpul pentru mine şi sora mea 
— ca şi mama, de altfel —, de aceea tot timpul acordat 
era pentru noi o sărbătoare. Ani întregi, în urma unei 
tentative de ucidere asupra mamei, prin 1980, am mers 
seară de seară după ea împreună cu tata și sora mea. Apoi 
s-a adăugat, în 1984, şi cumnatul meu, Alexandru. Ei 
veneau dintr-un alt cartier, seară de seară, să ne vedem 
acolo, printre magazine. Fie că era vară, iarnă, toamnă 
sau primăvară, serile erau ale noasire. Lăsam greu cartea 
din mână pe care tocmai o citeam şi tata, râzând, mă 

punea să-i povestesc ce se întâmplă în ea, de sunt aşa 
de absorbit. Povesteam şi săream peste câte ceva. Tata 
revenea şi adăuga poveste poveştii. Aşa am descoperit 
că, de fapt, fără a ne cenzura lecturile, părinţii mei ştiau 
exact ce carte să uite deschisă pe masă ori pe scaunul 
din bucătărie. Erau cu noi, fără să fie acolo fizic. Când 
am început să devin obsedat de fotbal, tata mă urmărea 
de pe margine. Când am consiatat că îmi place muzica 
clasică, teatrul sau opera, părinții mei erau acolo, lângă 
noi, căutând bilete, plătind abonamente, făcându-şi 
relaţii pe la librărie. Oameni care trăiseră cu lipsuri ştiau 
să suplinească bogăţia materială cu mari, foarte mari, 
bogății sufleteşti. Şi acum prefer o cafea băută la mama 
oricărui cafenele din lumea civilizată. Asta nu înseamnă 
că nu i-am sunat de la Paris sau Versailles, Roma sau 
Madrid, ori pe unde oi mai fi umblat, să le spun unde 
beau cafeaua cu ei. Eram impresionati de emoția lor. 
Mereu bucuria mea este bucuria lor. Aici timpul nu 
încape. De la un timp, tata nu mai este cu noi. Dar asta 
nu înseamnă că suntem mai puţin familie. Mereu am 
avut sentimentul că ne antrena pentru zilele în care nu 
avea să mai fie. De la el am preluat această bucurie de a 
citi cu copiii mei, de a comenia filme şi gusturi de catea, 
de a ne contrazice pe cultura vinului ori a prăjiturilor. 
Uneori, văd ochii mijiţi de râs ai tatei în ochii lor. Şi în 
vocea lor surprind mirarea mamei, departe de noi, dar 
care ne pupă telefonic de două ori pe zi. Important esie 
să nu uităm cine suntem şi care ne e locul acasă. Simt 
asta mereu şi în atitudinea de acceptare a soţiei mele şi a 
copiilor mei în sutele, în miile de ore plecate. Sunt cu ei. 


Atenţionarea că nu e în regulă ceva vine de la noi 
înşine. Ne simţim ca dintr-un alt film. Am sta, dar am 
pleca. Suntem home, dar ne-am vrea duşi şi aşteptăm 
orice chemare, oricât de mică, să ieşim iar din golful de 
acasă. Navigatorii ştiu că orice corabie, oricât de modernă 

ar fi, are nevoie ca din vreme în vreme să se odihnească 
la țărm. Noi credem că mecanismul nostru uman este 
imbatabil. Şi nu e deloc aşa. Imaginea cea mai cuprinză- 
toare a unui om ocupat e la masă cu ai lui. Tot timpul au 
senzaţia să te răsfeţe, să-ţi acorde mai mult decât meriţi. 
Să producă o emoție din care să te hrăneşti când eşti 
plecat, când munceşti, când te entuziasmezi de oarecare 
câştiguri. Ochii lor te urmăresc, te fac să valorezi. Restul 
e vânare de vânt. Mulţi îşi manifestă iubirea ori te muşcă 
sordid, cu ură. Rezişti numai atât cât ai tăi sunt cu tine. 
Când se retrage sprijinul lor, eşti vânare de vânt. Rece. 


VIAŢA DE CUPLU 


Părintele Francisc Doboş 


Devine distructivă relaţia prin competiţie. Asta 
denotă că „şeful” nu mai este Dumnezeu. Atunci când 
iubirea sau viaţa de cuplu, de familie, se consumă 
doar între cei doi şi nu-şi are rădăcina în Dumnezeu, 
în dialogul constani cu Dumnezeu, această consumare 


a iubirii ajunge să devină o devorare. Întrebarea mea e- 


când se mai umple viaţa unei familii, a unui soţ, a unei 
soţii, sau a unui iubit, a unei iubite, ca să nu se termine? 
Oamenii trăiesc de foarte multe ori doar relaţii de 
consum. Oamenii ajung doar să usuce viaţa celuilalt cu 
propriile nevoi de iubire, de afectivitate, de sentimente. 
Se trăiesc iubiri egoiste: fiecare cu propriul interes, cu 
propria nevoie de afectivitate, de siguranţă. Iubirea 
este pretinsă, nu dăruită. Şi-atunci când este dăruită, e 
dăruită cu scopul de a pretinde mai mult. Cum se iese 
dintr-un cerc al iubirii pe interes? E simplu, atunci când 
izvorul iubirii nu mai sunt „eu”. Când sau dacă izvorul 
vieţii nu devin eu. Asta ce înseamnă? Că viaţa o primesc 

ca să o pot dărui şi nu-l mai consider pe partenerul de 
viaţă ca pe un înlocuitor al lui Dumnezeu, de la care pot 
să cer totul. În viaţa de cuplu, cel/cea pe care îl/o iubesc e 
la fel de însetat sau însetată de sens de iubire ca şi mine, 
de altfel. Atâta vreme cât pretindem veşnicia de la om, 
pentru că vrem totul, sufocăm relaţia. O relaţie fericită de 
cuplu pe acest pământ nu dă la o parte lipsurile, durerile, 
conflictele, tensiunile, ci le umple de sens, renunțând la 
competiţie şi la setea de a domina asupra celuilalt. 


Piriniţele C Constantin ea 


Nimic nu contravine mai mult vieţii în doi decât 
aşezarea ambițiilor cap în cap. Nu spun că unultrebuie să 
cedeze. Dar în mod cert ambii participanţi la trafic, îngă- 
duiţi-mi o glumă, trebuie să se adapteze la condiţiile reale 
ale traficului. Biserica ne învaţă, şi noi nu prea reținem 
asta, că soţ şi soţie ţin de încununare, de completare, 
de însoţire în Bine. Unele scurtcircuite pot apărea, sunt 
inerente oricărei colaborări. Dar asta nu înseamnă că ne 
impunem un punct de vedere absurd dinaintea înţelep- 
ciunii celuilalt. Familia are drepi şef copilul şi e greu de 
priceput asta de către părinţi. Dacă vă uitaţi insă atent, 
veţi vedea că starea copiilor construieşte atmosfera 
familiei, obligă la reacţie şi deseori un copil luminos 
scoate din răutăcisme familia. Nu trăim concurenţial. Ne 
completăm! Altfel, ne anulăm şi nu e bine. Constat că 
familia de astăzi suferă de neatenţie reciprocă, de mici 
invidii profesionale, gelozii ieftine şi de o nebănuită 
convingere că „adversarul” trebuie supus. Dacă ieşi din 
circumscrierea căsniciei în această iconologie a răutăţii 
necesare spre binele mersului înainte al societăţii, eşti 
salvat! Sunt vocaţii care nu pot fi, omeneşte, concurate 
de partenerul de Cruce. Preoţia este una dintre ele. 


